Ukraine Kongah US, EU le Russia – Page 2 – Chin Community in Norway\nDantatnak OR raltuknak ?\nRussia ram hi vawleicung ah a GDP cun a pa 8 nak rumbik an si- an GDP 2.5 trillions. Kumkhat chung cozah budget chungin 50% nak tam le an ram nih ramdang ah thil an zuarmi phaisa chuak 70% hi oil le gas in asi. Russia nih oil supply a tuahmi hna ram hna lakah tulio sipuazi lei dantatnak kong a chim lenmi EU le US hna zong an i tel. EU ah hmanmi gas 66% hi Russia in a rami asi, Ukraine lebangah cun 60% hi Russia in a ra. US zong nih zeimawzat cu an cawk ve.\nRussia economic kongah dantat ding cu, Russia caah sunghzatlaknak lawng siloin Russia oil le gas a hmangtu ram vialte hna ca zongah a har khomi asi. Ram hmete pakhat asi lomi, ‘keimah’ ai ti vemi ram pakhat kha dantat ding cu, thil fawi cu si lai lo- kaphnih in kan fak ngai ko lai ti cu a fiang. US le EU nih Russian mirum minung 100 leng list an tuah cuahmah i phaisa lei cawlcanghnak khap an timh lio hna si. Russia nih anmah ram chungah invest a tuahmi hna US le EU ram cheukhat minung hna i an thilri vialte ka tlaih dih ve lai tiah ai hrocer len ve. Russia hi tax tlawmte lawng peknak ram asi tikah ramdang minung tampi sipuazi an tuah ve. Nitlaklei mirum tampi zong an phaisa tampi Russia ah a chiami le chawlehnak a tuahmi an um ve tikah thinphang dailo in an um ve.\nMeithal i kahnak a chuak kho maw? Hi biahalnak hi mitampi nih theih duhbikmi le thinphan bikmi zong asi. Micheu nih cun tulio Ukraine buainak hi ttha tein kan zohkhenh khawh lo ahcun, a voi 3nak vawlei ralpi hmanh a chuahpi khawh lai tiah an ruah. Raltho ding khi hei si seh law, ramdang dang an zuan hlanah Ukraine le Russia hi an i kah hma sa hnga. Russia nih a ralkap ngeihmi zapi i a cheu cu, Crimea lawng siloin Ukraine he ramri vialte ah a thlah hna ti asi. Russia hi ralkap 300,000 a ngei i, Ukraine nih cun thong 65 hrawng lawng a ngei.\nZeipoh a cang kho: Crimea zongah Russia ttanpitu le dotu hna biatak tein an i hrocer I asi i, thisen chuak tiang in buainak, a karlakah hriamnam tlai hna an i rak hrolh i an buai ding siahcun Russia ralkap nih meithal an buah te ko lai. Meithal an puah ahcun tulio nakin a linsa chinchin lai i, ralthawhnak lam a fawi chinchin lai.\nUS le Russia an i do kho men ti hi cu, chim ngam zong asi lo i, tutiang thil sining zoh ahcun si khawh dawh zong in a um lo. Michael Peck timi pa nih forbes magazine pakhat ah US le Russia ral an thawh lai lonak a ruang pa 10 a ttial. Apakhatnak ah Russia hi nuclear ngeimi asi, warhead 4500 hrawng a ngei tiah Russia scientist pawl nih an ti, Ukraine kong asi tikah US he cun an i hlah tuk tikah US nih ram nganpi pakhat he i tuk dingah a ngeihlah lai. US le Russia hi an i ngirnak kum 46 a rak sin ain voikhat hmanh an i tu tak lo. An i zanh veve. Cun US hi ral tuk a vuai ngai cang, phaisa zong tamtuk adih cang! Acelh ding phun in a um ti lo. American mipi zong nih raltuk an huam lo ngai cang. Cucaah US nih Ukraine kongah Russia he i do ding timi hi cu, pingpang dirhmun lawngah ai tim lai tiah ruah khawh asi.\nZeidah kan lawh ne lai?\nRam hruaitu hna nih zeitindah daihnak le tthanchonak an kawl tikah i palh sual lo a bia tuk hringhran ko. US le Russia hruaitu hna, bianaah Putin le Obama zohtikah hmuh khawh colh asimi cu, an key ai rem lonak khi asi. An hngakruh ai chunmi an lo. An i ton i bia an i ruah tikah an pum cawlcangh [body language] a kal tti thiam lo. Nai phone minutes 90 chung an i chawnh zong kha a theitu hna nih, an bia ttha lo an ti. Hruaitu hna key i rem lo tikah rampi le mipi zongnih tuar dih asi theo- thil poi ngai cu asi. Santlailo zapi, politics kongah a buai lomi pawl, daihnak, hngangamnak, pawkhimnak biapi ah a chiami caah cun thinphang ngai asi ko. Anmah sualnak tel loah an tuar len cang, a thi hna an thi len hawi lai. Vawleicung ram hna i komh lei si loin kan i tthentthek chin lengmang lai, bu hnih in buu thum ah buu thum in buu li ah kan i tthek lai. Global power balance tuah a har chin lengmang lai. Russia nih an ram ah western investor pawl a tthawl ah phaisa tuh duhmi an zaam dih lai, cu nih cun Russia economy a der ter lai, nitlaklei ram hna nih sipuazi dantatnak an tuahmi nih Russia lawng siloin anmah lila zong a den hna lai. Cunih rian a har ter lai, phaisa karh a thlen lai, zapi a kan tthih tthan lai. Kan vawleipi economy zong hi ruangah aimah colh ti lo. Cuvialte cu, vawleicung power game ai celhtu hna nih an i celhmi theipar asi. Ralpi a tho hrim lai lo ti cu, hohmanh nih chimchung khawh asi lo, a thawh sual ahcun, kan vawleipi cu a ciam tinak asi ko hnga.\nOpinion (Ruahnak/hmuhning) (20)\nTHAWNGPANG THAR (160)\nArchives Select Month June 2019 May 2019 April 2019 March 2019 February 2019 January 2019 September 2018 August 2018 June 2018 April 2018 February 2018 January 2018 June 2017 May 2017 March 2017 February 2017 January 2017 October 2016 September 2016 July 2016 June 2016 May 2016 April 2016 March 2016 February 2016 January 2016 August 2015 July 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 July 2013 May 2013 April 2013 March 2013 February 2013 January 2013 December 2012 October 2012 September 2012 August 2012 July 2012 June 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 February 2011 December 2010 November 2010 October 2010 September 2010 August 2010 July 2010 May 2010 April 2010 March 2010 February 2010 February 2008 January 2008 February 2007 November 2006 August 2006 July 2006 June 2006 February 2006 August 2005 February 2005 December 2004 July 2004


Kanpetlet Khuapi chung Kahdohnak ah Zung Pahnih A Khangh! – The Cherry Par\nKanpetlet Khuapi chung Kahdohnak ah Zung Pahnih A Khangh!\nKahdohnak ruang ah Kanpetlet Penguk zung le La-wa-ka zung a kaang\nChin Ramkulh, thlanglei laitlang Kanpetlet CDF le SAC ralhrang karlak kahdohnak a fak, a zualhma i Council zung cheukhat a kaang tiah thawng kan theih.\nNihin zaanlei suimilam 3:30 ah Thantlang khua ah inn kang than. Nihin November ni 24 zaan lei suimilam 3:30n hrawng ah Thantlang khua inn an khangh than tiah kan theih. inn a khangh nak hmun hi Thantlang thlang lei deuh ah si dawh asi, alanghlat in a si caah kan fiang kho ve lo, inn zei zah dah akang ti mi kong zong fiangin kan thei kho rih lo, mei cu akang cuah mah ko.\n← Ka zawt lai bik a hnu bik hi keimah lawng nih ka cawi i ka thlan in ka thil a cin dih\nThantlang Khuapi Chung A Hnu Bik Inn Khangh nak Kong Update! →


Doctor’s Te Nihcun Oxygen Zong kan Phoih Cang Lai Ruahchan Aw A Um Ti Lo An Ti. – Kawltu Team\nDoctor’s Te Nihcun Oxygen Zong kan Phoih Cang Lai Ruahchan Aw A Um Ti Lo An Ti.\nTHLACAM PIAK CIO USIH. Chin Miphun kan caah Pacan in a kan dirpiak zungzal tu Rev. Dr Hei Vung Lian (Emmanuel Chin Baptist Church – Ohio senior Pastor) cu a tu hi, Covid-19 in a zawt caah Columbus Ohio Hospital ah ai thlop liopi a si. A tu hi Doctor’s te an lung a dong ko cang, Oxygen an pek i, Doctor’s te nihcun kan phoih cang lai, ruahchan awk a um ti lo an ti, nain chungkhar leinih kan phoih piak rih hlah uh an ti i, a tu cu phoih rih loin an um tiah chungkhar neihniam sin in kan theih. minung ruahnak lung cu a dong ko cang. Minung ruahnak a donghnak pinlei ah kan Pathian tthawnnak ai phuannak hnga thlacamnak in bawm cio hna usih.\n← Kan Lainu Vashty Puii Nih Mirang Hla Thar A Sak Mi Cu A Mak Law Law.\nDr.Sasa Khual Tlawn Nak Pawl Cu Tih An Nung Bak Hna. →


United Nations Security Council President “Hybrid Press briefing President thar nih a tuah” – The Cherry Par\nUnited Nations Security Council President “Hybrid Press briefing President thar nih a tuah”\n1. Ralkap nih nawlngeihnak a lak ni thawk bak kha United Kingdom nih UNSC ah President a tuan. Press Release te long Myanmar kong ah a chuah khawh. 2. March thla thawk khan United States of America nih President a tuan ve. Statement by President – President min tein thanhca a chuah ve. 3. Nihin April nikhat thawk in Vietnam Ambassador Dang Dinh Quy nih President tuan hram a thawk ve. Thanhca te tal cu chuah dawh a si ve.\n4. Zeibantuk thanhca an chuah zong ah ralkap nih zeihmanh ah a rel piak hna lo. China thawngin Resolution an chuah khawh lo caah thanhca an chuahmi cu ralkap caah pakpalawng bantuk a si. 5. Zeibantuk a si hmanh ah thanhca an chuahmi te zong hi an chuah lonak cha cun a tha hnem deuh ko. Vietnam hruainak tangah zeidah a lawh te hnga! Atu hi Press Conference a tuah cuahmah liopi a si.\n6. China le ASEAN hna an policy cu hruhnak phung a si. Kaphnih in tonnak kan ngei hna lai an ti. Ralkap cu thonginn chungah an um lo. Atu biaruahnak an ngeih peng hna. Khatlei cu thonginn chungah an um dih. Atu tong biaruahnak an ngei kho hna lo. Hruhnak phung “stupid policy” ka ti. Credit: Thawng Za Pum\n← I zam taak caan a si lo\nRalkap nih Natchawng khua cu an lak khawh cang tiah Kalay lei in thawng an kan thanh! →


USA Muurapi cu A zuang vuaimaai cang tiah Sydney Powell nih Foxnews ah A chim – Thechinlungnews\nUSA Muurapi cu A zuang vuaimaai cang tiah Sydney Powell nih Foxnews ah A chim\nDonald Trump Team pawl nih Election ni 3 hnu in thil sining le a dik lo mi langhter ding in biatak tein heh tiah rian tuan hram kha an domh. Trump nih Legal Team ah Sydney Powell zong aa tel ve lai tiah a rak chim cang mi kha\nNatein a hnuah Sydney powell cu Trump legal Team pawl ah aa tel tthaan lo ti thawngthanhnak Rudy Guiliani nih arak tuah cang kha. Mi tampi nih mak an ti ngai\nSydney powell cu Dominion Voting Machine Company lei nih tazaa an cuai ti thawngpang theih a si than.Natein Sydney powell le Trump Team hruaitu Rudy nih an ngamh citcet ah cun tazaa cu ka cuai hna seh tiah a rak chim\nSydney Powell nih Trump hi president a si tthan lai tiah a chim mi cu Democrat caah thawngchia tak tak a si ko cang hih! US election buainak ruangah Trump le Biden pawl cu Christmas le Kumthar zawng ttha tein kan hmang kho lo, an ti.\nTrump zong heh tiah a buai i, Kumthar eve zong Palm Beach ah hmang lo in Washington DC lei ah rianrang in a kir than ti a si.\nDominion Voting Machine kongah tu tiangah hin Sydney Powell nih thawngpang a ngaih peng i, Sydney Powell nih a chim ning ah cun Trump cu US president a si tthan hrimhrim lai i, kum 4 president rian a ttuan tthan lai tiin a foxnews sin ah a chim, phuan cang.\nHi bantuk in Sydney Powell nih ralttha ngai in Trump cu US President a si tthan lai tiah a chimngamnak aruang a um hrimhrim lai tiah mi tampi nih an zumh. Source-RTK\nBe the first to comment on "USA Muurapi cu A zuang vuaimaai cang tiah Sydney Powell nih Foxnews ah A chim"


Good New: Kachin Pastor Rev. Dr. Hkalam Somson; Kawl Ralkap Nih Taza An Cuai Mi An Let Cang – Myanmar Chins\nGood New: Kachin Pastor Rev. Dr. Hkalam Somson; Kawl Ralkap Nih Taza An Cuai Mi An Let Cang\nSeptember 9, 2019 Hakha Laimi MYANMAR 0\nPathian khuakhan zong a si kho. Thawngtha taktak a si. Kachin Pastor Rev. Dr. Hkalam Somson cu kawl ralkap nih taza an cuai i nihin September 9 hi zung ah chuahpi ding a si nain an mah kawl ralkap nih taza an cuai mi cu an let rhan cang .\nKachin Pastor Rev. Dr. Hkalam Somson cu US President Trump sinah a va kal i Kawlram ah Khrihfa kan tem tuk. Biaknak za a long lo tuk ti pawl a va chimh i US nih kawl ralbawi pawl dan nan tat mi cung zongah kan i lawm tiah a va chimh. Cu ruang ahcun Kawl ralkap nih taza an cuai mi a si.\nKachin KBC Pastor (Samson Hkalam) in Kachin, Khristian le mipi pawl Kawl cozah ralkap ih an hmuhsuam, dekcok dan pawl US President hnen ah hmunbur, hmaton in a sim.\nPosted by Salai Chinsuh on Thursday, 18 July 2019\nTu nii September 9 hi a kong ceih ding nii a si cang. Asinain taza a cuaitu Buhmuci TanHkike nih biaceih zungah amah pumpak nih a va let than cang. July 7 ah Trump cu Kachin Pastor Rev. Dr. Hkalam Somson nih a va ton mi ruangah pohmah (200) in August 27 ah Buhmuci Tan Htike nih taza a cuai i nizan naite ahcun an mah kawl ralkap nih Kan ngaithiam tiin rak chim seh an ti nain Kachin Pastor pa nih a duh lo. Ka chim mi cu ka tuah ngam a rak ti i biaceih zungah thil dik chimnak caan tha ka ngeih tu a si tiin lunglawm tein ka cohlan a rak ti phah.\nAsinain a tu nii cu an mah ralkap tu nih an taza cuainak cu an let than cang. Khrihfa ca zong ah thawng tha ngai a si. Hmailei zongah Biaknak lei zalonnak a um khawhnak hnga thazang a thawn chinnak tu ah cang hram ko seh. Kachin Pastor Rev. Dr. Hkalam Somson Bawipa nih lam in hruai ko seh.\nR.I.P: Cancer Zawtnak In Kan Farnu Hming Than Mawi Nih A Kan Liam Tak


Kalay Kabaw Um Mi Hna Caah Thawng Tha Taktak Bomhnak Hal Khawh A Si Lai Hih — Salai Ephraim Thawngpang\nKalay Kabaw Um Mi Hna Caah Thawng Tha Taktak Bomhnak Hal Khawh A Si Lai Hih\nUK, help for forgotten allies ti mi, Mirang chan lio ah ralkap a rak t’uanmi hna a bawmchantu group pakhat nih cun vawlei cung ralpi pa 2nak lio i mirang ralkap a rak bawmtu hna Laimi, mirang ralkap a rak t’uantu vialte hna cu bawmh nak a pek cuahmah hna.\nCun mirang ralkap a rak t’uantu hna an mah an nun ti lo zongah an Nupi le a nung mi hna cu nih cun bawmhnak hal khawh an si tiah Chinworld media nih cun a chim.UK, help for forgotten allies nih bawmh an bawmh dingin a langhter mi hna chungah hin Kalay Kabaw chungah a um mi hna hlan lio mirang ralkap a rak bawmtu le mirang ralkap a rak t’uantu hna caah a si bik tiah an chim.\nCun, hlan lio mirang ralkap a rak t’uantu a nung rih mi hna caah cun,hlan lio ralkap a rak t’uan lio hmanthlak “photo” hna le mirang ralkap an rak si nak tehte document etc..British cozah nih a rak pek mi hna vialte an piah khawh hna a si ah cun bawmhnak pin ah thil t’ha tampi an caah an tuah piak khawh hna tiah an chim.\nHi konghe pehtlai in biafianag atheih a duh mi hna caah cun kan mah pumpak in t’uanvo neitu hna sin ah dothlat khawh a si lai,”Salai Biak Rem Thang pehtleihnak 09450683726 (Lairawn post) Dal Muan Thang pehtleihnak 09789435640 (Tedim post) Salai Van Cung Lian pehtleihnak 447460682480 ” mah hna sin ah dothlat khawh peng a si lai.\nTagged Kalay Kabaw Um Mi Hna Caah Thawng Tha Taktak Bomhnak Hal Khawh A Si Lai Hih\nChin Ram Le Miphun Vialte Hna Na Lung Fim Law Chin Party Vote Pe Cio Hna Usih? →\n← Jerusalem Ram Chungah Israel Cozah Palik Le Palestin Ram Mi Hna A Run Bak In An I Vua Ve Ko


Breaking News:Mipi vengtu le ralhrang i kahnak ah SAC ralhrang 10 nak tam ralhrang an thi – Lai Lungrawn Post\nMyaing,Pale PDF Fonh Ralkap Le Rallokap I Kahnak Ah Rallokap 14 An Thi July 18 le July 19 nihnih Chung Myaing,Pale PDF Hna Le Rallokap I Kahnak A Chuak, Rallokap minung 14 An thiJuly 18 le July 19 nihnih chung ah Myaing ၿမိဳင္ Pale ပုလဲ Zinmapin ယင္းမာပင္ Mipi vengtu PDF hna le rallokap kahnak voithum a chuak i raallokap lei in minung 14 hrawng an thi tiah Myaing PDF nih thawng an thanh.\nJuly 18 ni ah Myaing PDF, Pale PDF le rallokap i kahnak a chuak i rallokap minung 6 an thi.July 19 ah Myaing,Pale, Zinmapin PDF i bawm in an i kap than i Pallokap lei in minung 8 an thi, Pale PDF in minung pakhat a nunnak a liam the chin post.\nThawngdang Sianginn Sang Covid-19 Emergency Rescue Committee Thawngthanh Thantlang khua ah Covid-19 zawtnak a karh chinchin i Zawtnak a ngeimi tampi hmuh an si cang. Kan ram chung ah hi zawtnak ruangah mi tampi an nunnak a liam cang i Thantlang khua (Sianginn Sang) zongah cu bantuk dirhmun tiang kanphak ve sual nakhnga lo a hlan kan in iralrin kan herh caah Sianginn Sang Mizapi nih Sianginn Sang Covid-19 Emergency Rescue Committee nih thawng a thanh mi hi khua le ram sang le zawl dawtnak he nan kan zulh piak cio naklai zaangfah kan i nawl hna\n1.Sang chungah Covid-19 Lunghrinh in a thi mi hna cu sang Volunteers nih tuanvo lak ding.2.Covid-19 a zual deuh nak hmun in a rak tlungmi hna cu Thantlang Covid-19 Emergency Response Committee nih Covid-19 cheknak an tuahmi caan ah zawtnak ngeih le ngeih lo ichek hrimhrim ding.\nTheitar nak Covid-19 a zual deuh nak hmun in a rak tlung mi nih, Thantlang Covid-19 Emergency Response Committee nih Covid-19 chekcaan i aa chekduh lo mi hna cu, Covid-19 lunghrinh in thih le lohnak kan ton sual ahcun Sianginn Sang Covid-19 Emergency Rescue Committee nih tuanvo kan la lai loh3.July 19-26 tiang aho hmanh nih dawr (lakphak, Eidin, Thilpuan, Sathah tbk…) on rih lo ding.Covid-19 a sining zohchih in a herh ahcun dawrkhar ni le caan chap a site lai. Sianginn Sang chungah kanmah le kan innchung khar, kan hawikom sinah thawng nan kan thanhpiak cio naklai zaangfah kan i nawl hna chin morning star.


Phunninglo In Midang Ram Ah Alut Mi Myanmar Mi Tilawng Alet, 3 An Thi, 6 An Tlau - TIMES OF CHIN NEWS\nPhunninglo In Midang Ram Ah Alut Mi Myanmar Mi Tilawng Alet, 3 An Thi, 6 An Tlau\nThailand ram ah phungninglo in a lut mi i Myanmar rammi nih zulhmi tilawng cu May 21, zaan suimilam 9:00 ah Myawady pengkomh Thailand-Myanmar ramri Tawngyin tiva chungah aa leh caah 3 an thi i 6 an tlau tiah tualchung mi nih an chim. ” Cu tilawng ah minung pazeizah an cuan fiang tein kan theilo, a tutiang ruak hmuhmi cu 3 an si, an pathum in nu an si. A dang minung 6 an tlau tiah an chim, nu pakhat chanhchuahmi zong a um.\nAn tilawng ai leh ni hi ruah faktuk in a sur i ti a lianh ni a si” tiah tualchung mi nih cun an chim. Mi ruak hmuhmi 3 cu Phaloelay sakhan ah SAC ralkap nih mei an khangh hna. Cu tilawng cung aa telmi hna chungin Pago ramthen Tanatpin peng Kala Chawng khua in mi tambik an i tel i,\ncu khua in pa pakhat zong a tlau tiah an chim. Tukum chung Thailand ram ah phungninglo in riantuan dingah a lutmi Myanmar ram mi hna cu Thailand ramri ah nitin ngawt in an tlaih hna i, motor accident nak le motor hnulei ah khumh in oxygen donghnak ruangah nunnak liammi hna zong an um tiah theih a si. Crd: The Chin Post


Facebook: Kan Thah Cang Mi Myanmar Ralkap Facebook Account Pawl Cu Zeitihmanh In Kan On Piak Hrimhrim Ti Hna Lai Lo – Myanmar Chin\nFacebook: Kan Thah Cang Mi Myanmar Ralkap Facebook Account Pawl Cu Zeitihmanh In Kan On Piak Hrimhrim Ti Hna Lai Lo\nAugust 28, 2018 Myanmar Chin Myanmar, World 0\nFacebook: Ka Thah Cang Mi Myanmar Ralkap Facebook Account Pawl Cu Zeitihmanh In Kan On Piak Ti Hna Lai Lo\nA tulio Myanmar thawngpang ah a linsar mi Kawl ralkap bawi pawl nih an hman liomi facebook thahpiak an si nak kong cu facebook lei nih kan thahpiak mi hna account pawl cu zeitikhmanh in kan onpiak than ti hna lailo tiah fehternak le theihternak zong an tuah chih cang tiin Duwun nih a tial.\nHikong hi Duwun nih facebook kha direck in a hal caah a tu bantukin lehnak an tuah hi a si. Duwun nih , A si ahcun ralkap thawngpang pawl hi mipi nih theihkhawhnak a donkhan lailo maw tiah a hal i facebook nih cu biahalnak cu a let duh lo tiah theih a si fawn.\nUN nih Gen Min Aung Hlaing le ralkap lutlai 5 cu ICC biaceihzung ah taza cuai hrimhrim an hau tiah report an chuah hnu in Facebook nih ralkap he ai pehtlaimi FB page poah a delete hi a si i, An delete mi lakah ralkap thawngpang a thanhtu Myawady le Myanmar Daily Star zong an i tel.\nHi facebook delete mi kong ah NLD cozah zong an lau naingai i kanmah kutneh a sibak lo an ti colh i facebook sin zong ah biafiang hal an i tim.\nFacebook nih mi le mi karah huatnak thawngpang a chuahpi tu hi a duhlonak zong a chim mi a si.\nMyanmar Pa Malaysia Ah A Thi, A Chungkhar Nih An Theihkahwhnak Hnga Rak Kan Share Piak Uh\nNichuak Ngai A Si Mi Video Pakhat: Nu Pahnih An I Velh, Pakhat Nu Nih A Pipit Ah A Seh Piak


Luu pa 3 anei mi CNLD Vote kan pe ngam Lai Lo. CNLD hi Chin mi caah arak si Lo, Pumpak ca - Khuaruah Har News\nLuu pa 3 anei mi CNLD Vote kan pe ngam Lai Lo. CNLD hi Chin mi caah arak si Lo, Pumpak ca\n2020 thimnak kong ah ram leng um mi Vote anei lo mi pawl a buai deuh mi kan si. A bik in Australia um mi hi kan si deuh, Australia khua kan sak nak ah Kan dir hmun achia deuh mi le zei hua ha lo deuh hi kan si ,kei mah telh chih in, asi nain atak tak ah cun Facebook kan ttial mi tiang lawng asi. Zei hmenh san atleih nak aum lo, Vote zong kan nei lo, Cun azumh zong akan zum tak tak fawn lo.\nTu lio ah Popular ngai mi CNF/ A kong le CNLD kong le 2008 phunghram pi thlen nak kong asi, Mah kong he peh tlai in nagmah le kei mah nih kawl pawl News hei rel luklak nak in kn Facebook ah caa kan ttial mi khi ningzak tu kan si deuh, Phunghram pi thlennak caah le Federalist uk nak caah hin hi bantuk men men asi lo, kan ruah mi aniam tuk, Chim duh mi-, mah pawl kha buai ding asi rih lo 2020 thim nak ah aho dah kan dir pi awk atlak ti tu hi asi deuh,\nNai te ah ChinChin pek thang nih Chinram ah Ei hmuar kan doh lai tiah ca athlah nain , asi kho lo mi asi, amah cu Chin mi um ning atheih lo lawng si lo in Kawl pa Ava i kawl ram ah khua sa mi nih Ei hmuar kan doh lai ati tik ah hin ning zak zong asi pah, aruang/ Ei hmuar hi kap tam pi in aum\nAustralia hmenh ah an doh khawh mi asi lo. Chin ram ah Ei hmuar doh ti cu Dr. Nguncunglian nih asik te men lai Politic zong hi kan thiam ahau.\n2020 thim nak kong ah NLD hi CNLD pawl nih nan doh ngai ngai, ningzak ngai asi, a ruang cu Henrry VanThio hi pumpak in nan doh he ai khat. Kan mah Chin mi nih Vice President tiang in thla chuah kan hmuh mi heheheh tiah nan doh, CNLD ah hin Vice achuak kho ding nan um lo, mah tluk hin kan van ttha kan ti lio ah CeuBikThawng, NgaiSak, NoThankap , nih NLD chiat nak lawng te nan chim, mah kong hi nan i ralrin deuh ahau lai tiah ka ruah, Henry hi nan doh kho lai lo.\nNan mah btk in Dictatorship ahmang mi asi lo, Henry Vanthio cu TT peng Tlaang hnih nih ah in Vote pek ding in Bia an khiah cang .mah lawng si loin An mah Peng ah cun Rawl ulh thla cam nak in an tuah piak cang mi asi.\nSalaiLTT nih ram dang design System in Politic akal pi tik ah CNLD pawl nan buai nan phan kho ti lo, NTK politic le salaiLTT politic cu Van le vulei in ai thlau, aruang cu mipi kan zoh tik ah CNLD hi athi btk asi cang, atthawng cem lai tiah kan ruah mi Hakha le TT ah hin 2020 thim nak ah Zei btk hmunhma hmenh ah CNLD cu atling kho ti lo, ti hi afiang tuk cang, Henry hmunhma ah CNLD an tla lai/ SalaiLTT hmunhma ah CNLD an tla lai.\nLMC hmunhma ah CNLD an tlalai, mah hi hi afiang mi asi atu tiang dirhmun ah, Atu tiang ah CNLD hi CNF/A nih adir pi lo i zei tik hmenh ah adir pi fawn lai lo, aruang cu CNF/A cu Zei party hmenh an dir pi lo mifim lawmg te an si.\nDir pi phung asi lo, pakhat an dir ah cun Lai ralkap phu hnih achuak lai an theih tuk mi asi, Mah ruang ah NTK hi Chin mi nih le ralkap nih an huat tuk mi asi, Phu hnih ah akhuai menh hlan deuh ah -Pu ZingCung nih adawi menh caah CNF/A an him nak asi,,NTK party hi ttih anung tuk ti kha ka van peh duh mi asi. CNLD Vote an pek ah cun NTK Vote asi.\nAtu tiang kal ning zoh tik ah CNLD upa MP candidate pawl hi Phisin lawng te nan rian, thimnak adih tiang nan phisin rua lai, apoi tak tak mi asi, ramkong e policy’s e zei e kha e chim rih hlah uh Atu kum cu kan si kho ti lo caah kan i palh dih cang caah dai te in um ko hna usih, Kan pa Ngaisak nih Federal kong le Phunghram kong phisin peng, Salai CeuBikThawng nih Chin ram ram ri kong le CNLD upa an buai nak phisin peng, Big Boss NTK nih le SalaiLTT kong phisin peng.\nMah luk lak hin cun zeitin ram nan hruai khawh lai ,phisin le khuh nalh in pei thim azat cang lai hi..nan caan aliam lai hi. Luu pathum anei mi CNLD upa te ruang ah hin LMC le SalaiLTT le Henry cu an mit kuh athaw tuk cang lai mu, Saphaw cung ah chantling lo in an hnar thluah mah cang lai.\nDawt Ceu Cung ( Member)\nKalaymyo saa ttawm\nKim Jong-un Cu A Ngan Dam Nak A Tthat Lo Caah A Far Nu Kim Yo-Jong Sinah North Korea Nawl Ngeihnak Vialte A Pek\nFalam Kam Var Tiva Ah Mipa Pakhat A Zuang Tu Tiang Hmuh An Hmu Kho Rih Lo\nLearn From Yesterday , live For Today ,hope for tomorrow: Esther Dawt Chin Sung\nYakhaine Ram Ann-myone Ah Nghakchia Minung (50) Zawtnak Ttihnung Nih Atlunh Hna I Mipakhat Athi


Holhtheih Lo A Dih Lo Tiah A Ruat Mi Nih Pastor Aung Mying Thang Sumphomh In Phomhtu Pawl Hi Vanram Kan Kai Hlei Lai Maw? – Global Chin Post\nHomeChinHolhtheih Lo A Dih Lo Tiah A Ruat Mi Nih Pastor Aung Mying Thang Sumphomh In Phomhtu Pawl Hi Vanram Kan Kai Hlei Lai Maw?\nHolhtheih Lo A Dih Lo Tiah A Ruat Mi Nih Pastor Aung Mying Thang Sumphomh In Phomhtu Pawl Hi Vanram Kan Kai Hlei Lai Maw?\nMarch 13, 2018 admin Chin 0\nHoltheih a dih cang timi kong ah Pastor Aung Myint Thang nih a mah zumhning le a hmuhning a chimmi cu zapi nih nan theihdih cang mi a si. Cun holhtheih lo cu a dih lo Pathian laksawng a si ti mi kongzong Rev. Robert Thawng Zam le a dangdang cawnpiawk tu kan pale nih a rak hrilhfiah cio mi cu hmuh dih a si. A sicun nang le kei cu Pathian kan si lo caah an chimmi hi a ho dah a hmanbik tiah kan ti khawh. Cawn piaktu zong Pathian kan ti kho hlei hna lo nain kan upat hna awk cu a si. Cu caah cun kan pa leh nih an mah le zumh ning le ruah ning cio hrilhfiannak an tuah tik ah holhtheih lo a dih lo ti apom mi nih zeiruang dah Pastor Aung Myint Thang hi kan doh? A chim mi pom khawh lo zong ah bia chiachia mithinhunnak in comment hi kan i sum khawh lo.\nHolhtheih lo dih cang timi hrilhfiahnak a pom lo mi hi piangthar deuh kan si i Pators Aung Myint Thang a doh tu le bia dawh cah lo in a comment tu zong hi upa lungfim piangthar ai ti deuh mi zong hmuh khawh kan si. Hi nih hin piangthar pawl kan limhang cu a zorterbak ti hi ca tial tu hmuh ning a si. Pastor Aung Myint Thang zongnih ningzah hmualpho tih lo tein Bible a zumh ning le a hmuhning a hrilhfiah ve ko tung. Holhtheih lo a dih lo a ti mi hna zong Bible ning in an hrilhfianh ve ko tung an nih teh prophet ah maw kan ruah hna Bible cu an thiam cio ko tung. Holhtheih lo a dih cang a cohlang lo nih Pastor Aung Myint Thang soisel hi ttih a nung ngai vemi a si kho. A nih zong Pathian riantuan a si ve tik ah Pathian nih a hmanmi siseh law kan theih lo. Cu caah cun piangthar ai timi nih cun holhtheih lo a hrilhfiah mi hi kan tuak in kan ruah ve awk tu a si deuh ko hnga lo maw.\nNihin ni ah Pathian nih ka chawnh, Pathian nih a ka chimh, Van ram ah Pathian he kan i tong, Hell ram a ka hmuhsak tiah a chim mi tampi an um. Hi pawl zong hi mizei pouh nih chim le rel khawh a si. Zum lo tu pawlzong lai nawnnak an tuah tik ah ka pathian nih a ka fial tiah an chim theo tawn. A si nain zumh le zumh lo cu Thil sining taktak hmuh ve lo hrat cu zumh har ngai mi a si. A sinain zumh le zumh lo cu mah le pumpak ah a bia pi mi a si ko i a hman lai lo kan ti hna i kan soisel bal hna maw. Jesus suh zumlo tu pawl tuahser nak lawng pei kan soisel an si. A si ah Holhtheih lo a dih le dih lo kong ah pumpak zumhnak a si ve ko i zeiruang dah Pakhat kan zumh i pakhat kan soisel. I ruat cio hna usih.\nLaimi piangthar cheukhat rengreng kan si ning cu Music a tui deuh pauh le tui ve, a tuai lo le tuai ve lo. Music tui pauh ah thlarau tlak a fawi ti phun khin kan um tiah an chim lengmang mizong hi chim pu a si ko rua. A ruang cu dai tein Pathian thangthat a duh mi le a duh lo mi kan um caah a si ko. Pathian le pumpak cio i peh tleihning hi midang nih theihpiak har ngai mi a si caah Dai tein Pathian thangthat a duh mi kha pianthar lo ah kan ruah tawn mi hna zong khi kan palh kho mi a si ve ko.\nKhrihfabu pakhat ah mino nih pray and worship mino nih an hruai i zahan tih ni bantuk ah phuah mi hlathar pawl cu kawl hla, mirang hla le lai hla cu tui ngai in a sa. Pulpit cung ah heh chet tiah an lam an i hlok an per a si nain nu le pa nih an hlah pawl kha an rak zualtiam ti hna lo i an i komh a nuam lo. Nu le pa nih ZBC hla in kan hrui uh tiah mino pawl an ti hna tik ah mino pawl nih ZBC hla ah an tuai kho ti lo, mino a cheu an nuar. Nulepa nih mino nuar an sia rem lo, an duh ning in kan hruai ko hna seh ti a si. Nulepa caah Pathian thangthat kha a nuam ti lo. Mino pawl zong zei hlei hlah.\nTial duh chan micu zumtu ciocio kan si ko hna nain kan zumh ningcio hi zeihlei dah kan si hna ti kha langter nak caah a cung lei kha tial duh chan mi a si pin ah, Holhtheih lo a dih cang timi a co hlang lo mi nih Pastor Aung Myint Thang sumphomh in kan phomh mi hi ka palh maw palh lo ti hi i ruahternak caah tial mi a si.\nPiangthar ai ti mi nih Pastor Aung Myint Thang kan ti ningkha rak i ruat cio ve uh.


Breaking News: Karen Ramkulh CM Daw Nan Khin Htwe Myint Cu kum 75 Thawngtla Dingin Dan An Tat Pin Ah – HRINGDILDEL LAIRAM\nBreaking News: Karen Ramkulh CM Daw Nan Khin Htwe Myint Cu kum 75 Thawngtla Dingin Dan An Tat Pin Ah\nSAC ralhrang nih an rak tleih mi Karen CM Daw Nan Khin Htwe Myint cu i thuhnawh nak buainak ruangah kum 75 thawngtla dingin daantat a si, tiah sihni U Zaw Min Hlaing in DVB sinah thawngthanh nak a tuah. Daw Nan Khin Htwe Myint nih hin buainak case 5 a orh ih case pakhatah kum 15 in kum 75 thawngtla dingih daantat a si nak kong cu Karen ramkulh biaceih zung nih cun tuni November 9, zinglei ah dantat nak an pek.\nSihni U Zaw Min Myint nih cun, “Daw Nan Khin Htwe Myint hi case 5 an orhter. Case pakhatah kum 15 an khiah piak i a zatein kum 75 thawng a tla lai. Nawhthuh dohdalnak daan section 55 chirhchan in daan an tat. CM a tuan lio i sivai tuanhlawmnak cazin, Karen ramkulh ceibawlnak cazin, acozah sin i chawva a thunmi acozah bank ah thun loin private bank le account i a thun ruang i case pawl an si,” tiah a chim.\nCu bantuk in Karen ramkulh Minister of Finance and Development hna tlai tu Sipin vuanci U Than Naing Ko zong i thuhnawh case 6 orhter a si ve i case 1 ah kum 15 in a zatein kum 90 thawngtla dingin daan an tat thotho ve ti a si.\nHi bantuk in kum saupi thawngtla ding i daan an tat nao kong ah sihni Zaw Min Hlaing nih cun, “Daw Nan Khin Htwe Myint case tawlreltu sihni pawl i an hmuhdan ahcun hihi politics ruangah a si ko. Fiangfaiten kan chim ah cun a hman mi biaceih nak a um bak loh. Politics men men ruangah case siampiak i daantat timi cu a dik bak loh a si ko tiah a chim.\nDaw Nan Khin Htwe Myint i case i NLD tuanti pawl i biaceih mi committtee i amyota hluttaw sihni thiamsang taktak U Aung Thein thithruai nak in buaipi a si i sihni 4 bak nih an tawlrel pi Asinain sihni 4 lakah 2 cu CDM, PDF an bawmh tiin SAC ralhrang nih a tleih i thawnginn ah thla 5 hrawng a um cang.\nKaren ramkulh CM Daw Nan Khin Htwe Myint hi February 1 ah an tleih i a thaizing February 2 ah khan an chuah than. Inn ah kharhkhum a si hnu February 8 ah SAC ralhrang nih an va tleih than hoi.\n← Lungthin Fak Tuk E Hngakchia Kum 4 Te Long A Si Mi Jenny Lalhriatpuii Cu Ti Chiah Nak (Tanky ) Chung Ah A Tla I A Nunnak Liam\nKeimah Pumpah Ka Cohlan Khawh Lomi Raltuknak Strategy →


Nupi Tha Ka Tong lo Ka nu Na Hmai Kan hmu Ngam Lo Tiah Hla in Avan Sak!-(+VIDEO) - TIMES OF CHIN NEWS\nNupi Tha Ka Tong lo Ka nu Na Hmai Kan hmu Ngam Lo Tiah Hla in Avan Sak!-(+VIDEO)\nAugust 14, 2019 thawngthawng CHIN 0\nMah hla cu ai phundang ngai! A phuah hrim a thiam. Rak ngai hmanh.\n“Ka nunnak khua ka ruah lengmang ah nupi chiate tal ton ve loin, ka nu na mui hmuh lai ka ruah ah kei ka ngamh loh e ti si……\nAhla aphuah mi asak mi cu ka nunnak khua ka ruah lengmang ah ka ningzak tuk kanu nupi chiatha ka ton lo caah kan hmu ngam lo e ka ningzak tuk tiah ati. Na fapa hi nupi tong loin ka um na zangka fak lo maw ka nu tiah ati. Hi pa thiam ning hi amak ko arak men lo hi teh!\nHi hla avan langhter duh mi pakhat cu nupi tonglo ti bantuk hla in avan phuah mi asi tikah aruah zia tu rak thiam pah ve ko ne uh! Ahla hi athei tu zong kan tam cang lai athei rih lo mi caah zongah atha taktak mia si. Hi hla pakhat ruangah hin atu ah cun alar pah ve cang mi laipa asi i amin tu hi an chim lo nain athei ahngal mi te te cu an um ko lai.\nAugust 14, 2019 thawngthawng WORLD NEWS 0\nVan Lian Ceu A Teitu Ding Aum-(+VIDEO)\nFitspo’ Model Sabina Dolezalova cu adalingpa Zhedek Slouka nih ataw leiah tithianghlim kik taktak in cun atheh i cu cu Instagram leiah an post i an lar kho taktak cang azoh tu zong an tam taktak cang. Hi hna nupa hi Czech Republic in ara mi an si i, Dr. Arya Wedakarna nih hi hna nupa hi Temple hmun cu respect lo ngaiin an um ati i, social media lei zongah hi bantuk thil an tuah mi hi anchim ningah fihnung taktak thil asi an tuah hrim hrim ding asi lo tiah an sawi ngai hna. Mi tam ngai nih cun Bali ram nih hin an blacklist-ah chia ko hnaselaw tiah an ti hna..\nVideo pakhat nak:\nKei hi Balinese ka si lo Hindu zong ka si fawn lo i, hi hna pahnih an thil tuah mi ka hmuh tikah cun ka nuam lo ngai ka ngai an tla lo ngai. Indonesia ram zong hi an hnawmh ter dih tiah Indonesia nu pakhat nih cun achim bak ve. Tourist sawhsawh asi caah atu bantuk hin Bali ram ah dawh cah lo ngaiin an um tikah an sawi ngai hna ti asi..\nHi bantuk thil Instagram leiah an post i cu caah mipi tam ngai an thinhung i Online leiah ngeihthiam hal nak an van tuah colh ti asi. A bialpa Slouka nih achim ningah cun nizaan teah khan hi video kan van tar mi hi ka palh tuk kan ngaithiam uh tiah ati. Uhud hmun i ‘Ti thiam hlim le temple respect lo caah kan ngaithiam ko uh nan zate in tiah an chim..\nAtangah hin Van lian Ceu atei tu ding an um hnga maw tiah biahal nak um Kan van leh mi cu hi hi si ko hih! Rung Lian Ceu nih Van Lian Ceu cu fawituk in atei lai Azam hmanh azam ter kho lai ti afiang colh. Rung Lian Ceu hein an i peih lai tikah acawl hmanh acawl kho lai lo. Asung colh lai ti afiang.\nUS Dallas: August 30 Ah Pai Dingmi Hriphi Cakei Van Lian Ceu A Teitu Ding An Um Hnga Maw?\nMiddleweight in apai ding! Norway;Ram chung ram leng Lai hritlai dih lak dam in nan um hna maw? EUPC nih nan kut kan in tleih hna! Kan i ngaih tuk mi paih ni le thla cu a neih cuah mah cang caah apai ding tete kan vun cuan tar than hna . Atang lei ah hin hmanthlak hmuh khawh asi Lai.\nCredit: Europe paih Championship phu.\n(Min. Van Lian Ceu Khua. Hriphi Kum. 25 Tungsan. 165 Rih-zan. 73,3 Umnak Norway Egersund).Tlangval Van Lian Ceu hi zoh uh law chim hau lo khi si a fiang dih , apum rua a taksa athat ning a hrual bak in a hrual ko hih. Paih zong a thiam tak tak bochan mi mino Pakhat asi, tutan EUPC paih kan tuah nak ding ah timh tuah nak tha tein akan ngeih piak i lung a hmui ko.Kan Lai paih hi vawilei pi nih thei chin ko seh ti sa duh thah nak ngan pi kan ngei. Cu caah thazaang rak kan pei cio uh ti kan in nawl hna!\nMiddleweight Van Lian Ceu.Note. Aho liang cung ah middleweight champion aum te Lai ? Max kg 73,4 Middleweight Oktober. 5 Ppv CM Page\n(Kam lo chuncha bang dir ve cang uh si)\n( ni bang ceu ve cang uh si )\n( kan sar paih bual val tha an cuang)\nCredit: Europe paih Championship phu\nTexas peng Dallas khua ah ropui taktak in Lai Paihnak a um lai; A ralai mi August 30 ah Dallas Lai paih committee hruainak in ropui taktak in paih tuah a si lai. US um lai pathawng vial te cu an tling dih lai tiah thawng kan theih. Ramdang zong in an sawm chap mi hna an um len.1.Club paih zong a um lai i minung pa ( 6 ) tlin ahcun a hopaoh luh khawh a si.\nTutiangah a fiang cang mi club hna cu,”CHS Club, Hniarlawn Club, Chin star Club, Zophei Club, Vakok Club hna an si lai.Cun, champion a co bal cang mi ai tel dingmi hna cu,” Rung Lian Ceu, Uk Ling Thang, Kap Tawng, Mang Cung Lian, Ram Nuam Sang, Sang Hlei Thang, Biak Hmun Sang, Tum Bik ,Van Mawng , Lal Tawng” Mah hna hi tutan ah ropui taktak in Chinmi thong 15 um nak Dallas TX khua ah an i phomh lai.Credit: Chin Cable Network Channel\nA t’ha taktak! a zoh zong an dawh taktak lai.a mah belte hi paih zuam nak an tuah dingmi konghe pehtlai in Dallas Lai paih committee hruaitu upa te hna nih”Rung Lian Ceu” sawm lo in le a mah thanhta lo bak in a min an langhter mi kongah Rung Lian Ceu nih cun a tang lei bantuk hin a mah timeline bak in a chim.\nAcutluk Nu Hur Le Ralthat Cu Aww! Mah Pa cu Amiak taktak Hi Teh Nungak Nu cu Ahmual Pho Cikcek!-(+VIDEO)


Nupa nun: Naupawi lio ah nu-pa sinak hman a thiang maw? – FIAKFAIROCK\nBy lian dang on September 9, 2020\nNaupawi lio i nu-pa si nak hman hi a poi loh a ti tu minung an rak um ve bantuk in, a tha loh ti tu zong an rak um thiam thiam ve. A tlangpi in nu pawl nih hin, thla 9 chung bak nau an pawi i, hi thla 9 chung ah hin, nu-va si nak hman cu cak nak an nei hrimhrim lai timi cu a fiang cia a si.\nNu tampi nih an chim tawn mi bia cu, nau ka pawi i ka pasal nih nupa si nak hman a duh fawn, zeitik tiang dah kan hmanh khawh lai? Nauken in thla 6 tiang maw asilole thla 7 tiang dah? Nauken lio i nupa si nak hman hi teh a poi maw? Nau neih dih hnu ah teh nupa sinak tuah hi a poi maw? nauneih dih hnu ah zeitik hrawng ah dah kan hman khawh lai, zeitik can ah dah a ngah hnga?\nAsilole naupawi lio ah nupa si nak kan hman tik ah, papawl i an baw a chuak mi nih khin naute a buai ter sual hnga maw?” timi pawl hi a tlang in an chim tawn mi a si. pa pawl zong nih theih an duh tuk mi thil a si. Hi bantuk biahal nak hi Bruce le Carol Britten nih cun an cabu “Answer for your Marriage” timi ah fiang tein chimfian nak a nei. mah cucu a tanglei bantuk hin a si.\nNaupawi lio i nu-pa si nak hman : A thla 9 nak ahcun nu-pa sinak cu hmang hrimhrim hlah uh Thla 1 nak in thla 8 tiang cu nuam tein le zalong te in hmang ko uh. A thla 8 i na paw a lianh hnu zong ah, nai khawnden sual lo nak ding ah phundang deuh in nupa ai nak cu hmankhawh a si.\nA taktak ti ahcun naupawi lio i nu-pa sinak hmanmi nih khin diriamh nak a pek deuh ti a si. Si ee, naupawi lio ah cun, nu i an fir timi(zahmawh i a ummi fir) nih cun phurnak thathawh nak tamtuk a rak pek. Pathian ih a timh mi thil tha cu: Naupawi lio ah nupi pasal cu nuva sinak an hman tik ah an i nuam chinchin lai timi hi a si. Hi nih hi, duhdawtnak i a khatmi inn ah naute chuak ding in a rak bomh ve tinak a si.\nCun naupawi lio ah pa i an baw cu naute um nak i a kal khawh lo nak ding ah a kharpiak tu a rak um. mah cucu‘Plug’ tiah an kawh. mah cu Plug nih cun pa baw kha naute sin ah phan kho lo ding in a rak kham piak dih. Curuangah cun zeihmanh phan ding a um loh. Thla 8 chung cu nuamtein nupa sinak hmankhawh a si ko. A thla 9 nak ahcun hman lo hramhram ah a tha. thla 8 chung cu nuamtein nupa ainak nan hman ah cun nan karlk ah dawtnak a fek chinchin lai.\nNau neih hnu Nu-pa si nak: Sibawi nih cun, “Naute a chuah hnu zarh 5-8 hrawng cu hngak ta uh, cu dih hnu cun nupa si nak hmankhawh than a si a ti. Zarh zeizah dah nan hngahta a hau timi cu nangmah na sibawi nih fiangtein, an chimh khawh ko lai.(Answer for your marriage)\nCredit : Ihburlen Picture


Nizan Easter Sunday Cu President Trump Ai Ruahning Bang In Thil A Cang Loh – Chin World News Evening\nNizan Easter Sunday Cu President Trump Ai Ruahning Bang In Thil A Cang Loh\nApril 13, 2020 Salai Van Thawngpang\nNizan Easter Sunday kan van hman taktak cu President Trump a ar ko. A rak i ruahning bang in thil a cang loh. Biakinn mipi tthutnak tthudan sau pawl hna lawng herhuar pi in an um tik ah a rak i ruahning a si lo ngaingai tiah an chim. Mipi he i hlat in tthutdir (social distancing) cu scientists pawl nih hi novel coronavirus kharhnak a nem tertu ah ruah a si caah vawlei cung ram tampi le hmun tampi ah tuah a si. Biahalnak lian taktakmi pakhat cu hi bantuk in ramchung chawlehthalnak phih le khar bu in America hi cu hlan bantuk a si khawh lai ti hi a si.\nSianginn pawl hi hun tthan an si lai maw timi kong ah federal cozah nih timhtuahmi an ngei kho rih loh. State le local nawlngeitu hna nih biakhiahnak an tuahmi tu cu mipi hna cu inn um rih ding in an fial hna. A herh tukmi pawl cawkzalh lawng ah leng chuak rih ding in ti an si. A tu tiang ah cun federal cozah nih hin a tthat biknak in a kan kalpi ko tiah an chim.\nA tu tiang ah Trump nih hin ram pumpi ning in inn ah i erh viar ko uh ti cu mipi a ti duh bak hna lo. Cu nak in thla dih tiang cu mipi he i hlat ding timi tu hi a kalpi deuh. A chim rihmi cu a voi hnihnak caah kan dihlak ca in timhtuahmi cu ka ngei ko tiah a chim. Easter Sunday zing ah ai pummi a hmuh hna lo tik ah biakinn khar kong cu a chim duh bak ti lo.\nKan hnu cacawn ningani ah zei bantuk lam in dah hmai ah na kan kalpi lai ti an hal lio ah a kutdong in a lu ai sawh i ka thluak ttha tak ah hin a um ko. Biakhiahnak ka tuah a herh lai. A dikmi biakhiahnak tuah ding in Pathian lawng kai bochan ko tiah a chim. Biahalnak zei hmanh umlo ding in ka chim lai. Hi biakhiahnak hi ka chanchung ah ka tuah bal rih lomi le a lian cemmi biakhiahnak a si tiah a chim. Ref: ABC News\nHi Zawtnak Hi Na Ngeih Sual Ahcun Zeitindah Na Tei Lai?\nZualko: Naupawi Liomi Pi Sui Taang Nih Hri Awhnak Mual A Kan Liam Tak Ee A Poi Tuk Hringhran-Video


Rihkhawdar Khua Kum 76 Tlinnak Diamond Jubilee Sunglawi Ngai In An Tuah – THE CHINLAND POST\nRihkhawdar Khua Kum 76 Tlinnak Diamond Jubilee Sunglawi Ngai In An Tuah\nSalai Elvis| 2018 April 5| India ramri Rihkhawdar khua kum 76 tlinnak Diamond Jubilee cu April 4-5 tiang Rihkhawdar sangthen No.1 certual ah sunglawi ngai in an tuah tiah thawng kan theih.\nMah ni ah Rihkhawdar khua tuanbia chimnak le Pathian thangthatnak zong an tuah chih. Khuanu/pa, khuabawi le tuanvo ngeitu minung paruk tluk nih lungca tial hunnak an tuah, Pu Thang Cuana nih Lungcatial mi relnak a ngei.\nMah ni ah khuatlatu a simi ciruang hna minung pakua le kum 70 cunglei tar hna upat peknak an ngei i an phung le laam ning in hlasaknak zong an ngei. Hi puai cu nihnih chung tuah a si i a nihnihnak caan hmannak cu, nunphung laam le hlasaknak in caan an hmang. Mah ni ah puai a rak zawhmi khual he lai he rawldumtinak an tuahpiak chih hna tiah theih a si.\nRihkhawdar khua cu 1942 kum ah avoikhatnak rak tlak hmasa si i atu an umnak hmun khi avoi thumnak an i thial i an tlakmi khua si. Atu an umnak khua cu khuachia an rak um caah khuami pakua tluk nih Pathian bia in an rak thawl hna hnu 1947 kum in an rak i thial than i a tu ni tiang siarem tein an um kho cang tiah theih a si. Rihkhawdar cu Chinram chungah India le Kawlram chawlehthalnak hmun tha ngai pakhat zong a si.\nPrevious Hakha Ah Belhar Khuami Ceu Lian Motor Nih A Rial I A Thi Colh\nNext Col. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si


Thantlang Pengthanchonak Caah Nihnih Chung Tonbiaruahnak An Tuah Lai – THE CHINLAND POST\nThantlang Pengthanchonak Caah Nihnih Chung Tonbiaruahnak An Tuah Lai\nSalai Elvis|2020 January 29| Thantlang peng a lam kip in an thancho khawhnak hnga ding caah Khuanu/pa tawlrel nak in Febuary 21-22 (ni hnih)chung Thantlang khua ah khuakhan le Lairel nak (Seminar) an tuah lai tiah tuanvo ngeitu sin in kan theih.\nMah ni le caan ah Thantlang peng ramchung/leng in bochan mi hna sawm le Laihlum um mi hna he a lam kip in thanchonak caah ceihhmaiti nak an ngei lai. Khi ni ah cathluan chuahpi tu ding ah Dr. Tluang Za Thang, Dr. Sui Khar, Pu Van Biak Thang, Pu Za Bik, Pu Za Ceu Lian le Pu C. Bawi Mang Lian hna an si lai.\n“Ca thluan chuahpi tu ding hna hi an mah nih an duh ning tein an i thim ko lai, Ramleng in sawm mi hna zong minung 100 leng cu kan sawm ko hna i a tlung ding tu cu zeizat an si lai a faing rih lo. A poinak cu ramleng caah cun kan i sawmning hna a tlai tuk le kan duh ningin an tlung bal lai lo. Chin Miphun Ni Thantlang tuah ding ah ramchung/leng i ton dih i a thaizing in Thantlang peng caah thanchonak kong ceihmai tinak ngei kho dingin tawlrel a si. Khi ni ah minung 150 hrawng tel cu kan si kho te ko lai.” tiah hi kongah tawlrel tu Committee Pu Lawm Bik nih TCP ah a chim.+++\nPrevious Ral Hmung Certual Cungah Shopping Mall Sak Kong Cozah nih Khuathar Tonnak A Ngeih Hna\nNext Kalay Airport Kyats Nuai 212 Dih in An Remh Lai


HLENNAK THLARAU I TEITER HLAH - TIMES OF CHIN NEWS\nHLENNAK THLARAU I TEITER HLAH\nPosted By: thawngthawng January 30, 2022\nHLENNAK THLARAU I TEITER HLAH. Abraham tupa, Isak i fapa Jakob cu anmah chan lioah PATHIAN umpi bikmi a si. Israel Miphun a hringsortu pa a si. A nupi dang sin hrinmi a fa le nih, adawtcemmi a nupi Rebeka hrinpiakmi a fapa dawt khun Josep cu an huat caah an zuar i, an pa Jakob hlennak caah, Josep angki fual cu meheh thi an neh mi cu an hmuhsak i an hlen!\nJokob nih, a thi lomi a fapa cu, Sahrang nih an thleh bauh dih cang ko hi ta, tiah, a ruahnak cu a bet i, amah ruahnak kha kum 20 chung thideng in a țah i a tuar! Nan thei cio bang Josep cu a thi lo kha mu! Jakob nih a fapa Josep a thih tak le thih tak lo kha dothlat selaw, asiloah, BAWIPA hal selaw, a thih lo kha a theih hnga i a tuar a nem deuh hnga mu!\nTu lio chiandeih rawlțaam bang Chin media tangka țaam hna nih lih le biaperh le mi le mi kar bia tuahnak le hur/sex kong hna in an rawl, tangka an kawl cuahmah hna!!! Hi hna hi Chin Miphun caah, khuachia kua an si i kan raal ngan bik pakhat an si tiin nan hmuh hna lo i nan doh ve hna lo ahcun, mitampi an kan hrawhin an kan thah cuahmah cang hi!\nCun, mah Miphun mah unau a rawitu hna nih, ramngiatu pahra hna bang, țhihnak bia a phunphun, ngawl tim loin an chim an țial lengmang fawn hna! Hlennak thlarau hna nih an chimmi hna kha, naa ralrin lo i na zumh sual hna ahcun, Jakob bang, na ruahnak kha na hun bet lai i, “Kan lo cang,” na hun ti lai, na lung a dong lai i, hlennak thlarau ruangah, nangmah ruahnak pi kha ceicikcek in na tuar ve ko lai.\nCucaah, BAWIPA sinah thlarau dik hngalh thiamnak fimnak le zumh fehnak kha hal hna u. BAWIPA a daw i a țih taktak tu hna nih, PATHIAN Bia an rak chimmi hna tu kha i tlaih hna u. BAWIPA nih, Miphun pakhat caah hruaitu țha a thimpiak tawn hna; Cu bantuk hruaitu hna sin ahcun, BAWIPA cu a cawlcaang tawn. Cucaah, hruaitu hna tang i tling te le țha te i i dor hi a herh tuk hring hran. BAWIPA Vel nih in umpi ko hna seh. KHRIH Lamkaltu Tluang Lian (Martar)


Covid-19 Update; Kawlram Cu Thawngpang Tha Chin Lengmang Kan Panh Ko – Chin 11 News\nCovid-19 Update; Kawlram Cu Thawngpang Tha Chin Lengmang Kan Panh Ko\nPosted By: Chin News April 30, 2020\nTuzan April 30, 2020, zan suimilam 8 (Myanmar time) thawngpang kan theih ning le ngandamnak zung nih thawngthanh nak an tuah ning ah cun zawtnak rungrul hmuh thar mi an um lo tiah an langhter. Thawngpang tha tuk hringhran a si ko.\nApril 30 – zanlei sml 8:00 i Kawlram Ministry of Health and Sports thawngthanh mi ah Kawlram ah Covid-19 zawtnak aa chapmi an um lo.\nA dam thanmi minung an i chap. Voihnih tiang zawtnak chek hnu in a thiangmi (Negative) dihlak minung 28 an si cang. Cu chung ah Minung 17 cu siizung in inn an lawiter cang hna i mah le inn cio ah ni 14 Quarantine an i tuah lai. Tedim siizung in a dam thanmi Pu Thawng Suan Khai (Case-1) zong nihin zingka ah inn a lawi ve cang.\nApril 30 zan suimilam 8 tiang ah cun Myanmar ram chung ah Covid-19 rungrul a ngei ko tiah fehter mi hna (positive case) hi minung 150 an si cang hna i a thi mi 6 an si cang, cun a damthan mi hna hi an dihlak in minung 28 an si cang tiah ngandamnak lei nih thawngthanh nak an tuah ning a si.\nSource: DVB; The Chinland Post


Breaking News : Tuhi Nungak An Tlau I Chungkhar Lungre Thei In An Um Thlacam Bawm Cio Hna Sih Law – HRINGDILDEL LAIRAM\nBreaking News : Tuhi Nungak An Tlau I Chungkhar Lungre Thei In An Um Thlacam Bawm Cio Hna Sih Law\nShan ramkulh Mong Kaing Township in Mandalay i pawcawm nak caah riantuan ding i a kal mi pawl nungak tleirawl kum 13 in kum 15 hrawnghrang a si mi minung 4 pawl cu tuhi an tlau tiah thawngtheih a si.\nMong Kaing Township in January 1 ah kham an i thawh i Mandalay lampi 83, 39 le 40 karlak i a um mi Paung Lay Yadanar Thein Kha Uk (ပေါင်းလဲတိုက် ရတနာသိင်္ခအုတ်) phungki siangin ah an i thum ti a si. Cuti cun, January 3, zinglei nazi 4:30 hrawngah khan phungki Sianginn in lengah an chuak hna i an zapi te cun cu ah cun an tlau nak hram hi ai thok tiah thawng kan theih.\n“Anmah pawl hi tlangcung khuate in Mandalay ah pawcawm nak caah tiin riantuan ding in a ra mi an si. An um nak an khuasak nak an khua ah riantuan ding a um lo caah a rak i thawh mi an si. Phungki siangin ah an tlun ruang ah maw an i chir tuk le a si hnga zeiruag ah dah a si hnga timi cu ho hmanh nih theih khawh a si rih loh. Zing ah an rak hn i cuti cun an chuak i an rak lawi ti loh e tiah phungki pakhat nih a chim.\nA tlau mi pawl hi Palawng miphun an si i, Ma Aye Sein, Ma Aye Saing Li, Ma Aye Shwei, Ma Aye So Hein an si i Kawlholh zong duh poh in a chim kho mi le a thiam mi an si loh tiah an chim.\nMandalay i vawi khat an phanh nak lawng a si i, an ruat tuk hring hran hna, holh an thiam lo ruang ah maw a si hnga, lam an theih ti lo ruang ah maw a si hnga ton lo le ton lo thil tihnung an ton ruang ah dah a si hnga timi zong zeihmanh theih khawh a si loh. A hmutu nih cun 09-9101 3681 le 09-400 554 652 pehtlaih hram hram dingin thawngthanh nak an tuah.\n← Samthat le Hmaivun that a duh mi caah thawngthan – inn ah fawi tein tuah khawh a si\nJanuary Thlachung i A Chuakmi Pawl An Thinlung Put Le An Ziaza Taktak (Theih Tlei) →


Ralhrang Nih Khuachung Inn Le Dawr An Baoh Thil An Fir, Motor Cycle 30 leng An Khanghpiak Hna - Chin Eleven News\nChinram Sagaing ramthen Peyin peng Ngiohlah khuate le Votgyi khuate ah ralhrang minung 100 hrawng khuachungah an lut i an thil le an ri pawl an duhpoh in an tuah pinah an motocycle tiangin an khangh piak dih hna.\nRelchap:U Kyaw Moe Tun Thah Timhnak Kongah Ralhrang Lei Nih Lehnak An Tuah: UN ah Myanmar (NUG) palai a simi U Kyaw Moe Tun thah timhnak kongah ralhrangbu ramleng vuanci zung nih August 9, zaan 8:00 pm ah MRTV in lehnak an tuah. Lehnak an tuahmi cu “Hi kong hi US ramchung thil a si cash an ram phunglam (upadi) ningin biakhiah dantatnak an tuah ding a si ko. Myanmar he zeihmanh pehtlaihnak a ngei lo” ti hi a si.\nHihi U Kyaw Moe Tun thah timhnak kongah ralhrang lei nih lehnak an tuah a voikhatnak a si. Mi tampi nih cun hi kongah a thli in ralhrang an i tel/rawlh hrimhrim lai tiah an zumh. Curuangah atu abantuk “kanmah he pehtlainak a ngei lo” tiah an thanhnak hi a si.\nCu lawng si loin U Kyaw Moe Tun cu UN ah Myanmar palai sinak in phuah a si cang nak le rampi zuarthlai sualpuhnak in tazacuai a sinak zong an thanh chih fawn.\nU Kyaw Moe Tun thah a timtu Myanmar mi pahnih Phyo Hein Htut le Ye Hein Zaw cu tlaih an si cang. Zeitikah dah an bia ceih a si lai ti cu cozah nawlngei hna nih thanhnak an ngei rih lo. RFA


Avoi Thumnak Stimulus Check Senate Nih An Pass – Onlinenungak\nAvoi Thumnak Stimulus Check Senate Nih An Pass\nPresident Joe Biden nih Coronavirus ruangah harnak a tongmi hna chanhchuahnak caah bawmhnak, $1.9 trillion coronavirus relief package bill an remh thanmi version cu zahan zan khuadei Senate ah an ceih. Suimilam 27 chung din loin meting an tuah hnu ah tuchun ah vote an thlak I, 50-49 in an pass cang. Senate nih an fehter mi bill cu House ah an kalpi than lai i, House nih an an fehter than hnu ah President Biden nih minthut lai i fehter a si lai.\nMarch15 ah hin Federal cozah nih rian ngei lomi hna bawmhnak a pekmi zarh khat i, $300 pekmi kha a dih cang lai caah Democrats pawl nih March 15 tiang ahcun bawmhnak hi an fehter hrimhrim ahau. Cucaah avoi thumnak cozah bawmhnak cu March thla dih hlan ahcun ngah a si lai tiah zumh a si. Nan ngahmi chung in a tlawm bik, $200 cu CDM caah thawh i zuam cio te ulaw tha tuk hnga. Salai Lairamthang


Ka Dawt Tukmi Kan Lainu Hna Hi Ka Ca Nih Hin Thazaang In Pe Hram Hna Seh – Chin World News Evening\nMarch 5, 2019 March 5, 2019 Salai Van Chin News\nKa dawt tukmi kan Lai nu hna, hi ka ca nih hin nan thazaang in pee hram hna seh. Kan Lai nu hna thinlung hi Lai pasal tampi nih hmu thiam hna u si law kan thinlung nih a rak tuar kho hrim lai lo mu.\nLai pasal hna tha tein ruat hna u si. Kan Lai nungak hna thinlung ah kei cu ka pasal caah zumh awk ka tlak ti lai lo tiah lungdonghnak thinlung ngeihnak tiang in Lai nu a tuahtu hi Lai pasal kan si ko lo maw tha tein ruat tuah hna u si. Kan Lai nu hna pasal zong tha tein ngeih khawh lo le an lungdongh hnuah a phunphun thangchiat tiang an tonmi hi Lai pasal nang le kei kan tuahsernak ruang ah a si ko lo maw? Lai nu nih Lai pa nupa sinak tuah a sawm lai ti nan ruat bal maw?\nA thawk hmasatu cu pa peng kan si ko lo maw? Cucaah kan Lai pasal hna, kan lai nu hi daw bak cang hna u si. Media chung zongah an thangchiatnak tial ti hna hlah u si. Lai pa nih kan rak ihpi cang hna i ka pasal ding Lai pa caah zumh awk ka tlak ti lo tiah lungdongh in a um ti kha rak theih piak cang hna u si.\nKa dawt tukmi Lai nu hna, kei cu ka pasal caah zumh awk ka tlak ti lo tiah lungdongh in na rak um tawn sualmi kha rak um hrim ti hlah. Na khuaruah ning kha rak thleng hrim cang law. nangmah an duhtu le an dawtu an tam tuk rih ti hi rak philh hrim hlah mu. Lai nu zumhtlak ka si ti lo tiah na rawk thai sual lai ti ka phang tuk. Ka lung a fim cang. Lai nu zeibantuk dirhmun na phan zongah duh na nung tuk ko.\nLai pa caah thinlung put na rak ngeihmi cu aa dawh tuk. Thianghlim tein Lai pa vat na duhnak thinlung cu zeihmanh nih a tluk lai lo. Lai pa caah Lai nu nan si peng ko lai. Keimah zong Lai nu thinlung ka rak hmuh hlan cu a phunphun in palhnak ka rak tuah ko nain tuhnu cun Lai nu thinlung hi ka dawt i ka upat tuk cang ee. Lai nu Lai pa tam tuk nih an in duh rih ko. Dirhmun chia ah na um hrim rih lo kha mu..duhnung Lai nu.\nSiaherhnak he Chan Cung Hnin Hlawnceu\nZeidah Cang Hawi? US Nih Israel Ah Raltuk Hriamnam “Thaad” Battery A Chap Tthan


Sining Hngalhnak Cathlaih - A VEL IN KHAMH KAN SI\nCg. 2, “Judah siangpahrang asi lai dingmi ngakchia a chuak mi cu khuazei ahdah a um? Arfi nichuahlei in achuah kha kan hmuh I amah biak awkah cun atu hi kan ra,” anti.\n2010 lio ah thlakhat ah Ngakchiat 10.8 million (Sing 118) lengmang hrin an si. Asulam cu Nikhat ah ngakchia 362,000\n(Sing 3 le thong 62) lengmang hi Nitin te hrin an si I Second pakhat ah Ngakhcia 4 lengmang hrin an si tinak khi asi. Cucaah a ra lai mi Vawlei siangpahrang hi nihin ah hrin sisehlaw, zeitindah hitluk in a chuakmi ngakchia tampi le lawmhnak in akhat mi chungkhar tampi lak ahhin, khuzei hmun ahdah va kawl ding ti kha kan theih khawh hnga? Sihmanhsehlaw, Lawmh awk ngai asi mi cu, Sizung kip ah Ngakchiat chuak ka tete khi a ho fa dah asi I a min hodah asi ti hngalh khawh nakah Hmanhthahnak Cathlaih (Identity Tags) kha an ke silole an ban ah an thlaih tawn hna. Cubantuk in Mathai zong nih Jesuh cu JUDAH SIANGPAHRANG timi ca kha thlaih in, Jesuh cu a hodah a si ti kha a fianh ve. (Mt. 2:2, 21:5, 27:11)\nMatthai nih Jesuh cungah a thlaihmi cu, Hi ngakchia pa hi, Bethlenhem khua I nungak thiang nih hrinmi, Siangpahrang asi ti kha asi. (Mtt. 1-2) Mathai catial tupa nih Jesuh cu Sui thutdan cungah a thu ding mi hrimhrim asinak kha, Jesuh chuahkehnak in a fianh. (Mt.1:1-17) Hi a chuahkehnak nih a langhter mi cu, Jesuh cu Israel miphun I an pa bik Abraham le a nganbik an siangpahrang, David hrinsor in a chuakmi a sinak kha fiang tein a langhter. (1:1)\nMatthai nih hin Jesuh a chuahkeh ning zong a tial fawn. (Cg. 18-25). Hinih a fehter mi cu, Isaiah nih Nungak thiang chung in Khamhtu cu hrin asi lai a timi bia kha asi. ( Cg. 22-23; Isaiah 7:14) Mathai nih a kan fianhmi cu, “Uktu, Israel miphun caah Tukhal ttha cu Bethlehem khua hmete ah hrin a site lai timi chimchungbia kha Jesuh hin a hung tling cang ti kha asi. (Mt.2:4-6; Micah 5:2-4)\nNichuah lei mifim, Magi pawl zong, Judah siangpahrang asi dingmi Ngakchia pa kawl ding ah Arfi nih lam a hruai hna I, Meng thong tampi hlatnak in an rak ra. (Mt.2:1-2) Hi mifim hna cu Persian miphun an si I, Gentile (Judah Miphun asi lomi paohpaoh) mi vialte aiawh in Jesuh siangpahrang asi nak kha a hmu hmasabik tu le Jesuh a bia hmasabik mi an si. Jesuh cu Sui, Fankinsen zihmui le Mura zihmui kha laksawng ah pe in an va biak. (Mt.2:11) Hi laksawng pawl hi Siangpahrang pekawk ah aa tlak mi lak sawng tlamtling ansi.\nHitihin Matthai nih Jesuh cu zeibantukdah asi kha fiang tein a Langhtertu CATHLAIH atuah. Cucaah Jesuh chuahkehnak le a sining kong ah I AL len ding le KHUARUAHHAR ding a um ti lo. Kuun usih law Jesuh cu Bia ko usih. Amah lawnglawng hi Tutan Khristmas ah Hodah asi ti kha kan hngalh dingmi Ngakchia, Naute asi.\nMagi, Mifim pawl nih an I kenmi laksawng hi Siangpahrang pawl pekding ah aa tlak tiah ruahmi an si. Tutan Khristmas ah zei laksawng dah Jesuh na pek lai? Jesuh chungah nangmah sining tah zeitindah naa kawl lai?\nAtanglei Baibal cacaang pawl hi Jesuh chuahlai nak kong chimchungbia a tlintertu pawl an si I relchap ah cun Jesuh Khamhtu asinak kong hi a fiang deuh ngaingai lai. Matthai 2:13-15 nih hin Hosea 11:1 kha a tlinter. Matthai 2:16-18 nih Jeremiah 31:15 le Matthai 2:19-23 nih Isaiah 49:7, 53:3 tiin an tlinter hna.\n(Theihternak: Cg.= Caang (Verse) tinak asi.)\nKhristmas Daihnak Nan Cungah Tlung ko seh.\nAtanglei cakuang chungah na zumhnak kan cheu ta ve te.


Dallas Khuasa Chin Mi Cu Ralrin Taktak Kan Herh Cang, Emergency Level Kan Phan – Chin 11 News\nDallas Khuasa Chin Mi Cu Ralrin Taktak Kan Herh Cang, Emergency Level Kan Phan\nPosted By: Chin News May 7, 2020\nEmergency level kan phan : Dallas/Lewisville um iralrin deuh kan hau\nTuhrawng hi DFW area Covid-19 in a zawmi Laimi tam deuh ngai asi. Sherman khua um Tyson ah mah zawtnak nih biatak tein a tlunh cuahmah lio hna tiin theih asi. Sherman khua um Laimi atlawmbik minung (3) cungah mah zawtnak an hmuh hna. Cun inn ah amah tein a erhmi le zawtnak chekding in timtuahnak a ngeimi zong an tlawm lo tiin theih asi.\nDallas um Tyson riantuan Laimi chung zongah atlawmbik minung (2) hi mah zawtnak phun pawl cu an pum cungah a lang. An mah zong an ichek ve hnik. An si tak maw/lo ti cu fehter khawh asi lo nain mah zawtnak phun in an zaw caah le Tyson tuanmi an si caah mah Covid-19 zawtnak nih tlunh ve dawh ngai an si.\nTheihmi hmanh mah zat an si cang caah iralrin deuh ngai kan hau. Abikin Tyson riantuanmi hna cu inn ah ierh siloah midang lenkai rih lo dingin a tha. A ruang cu Covid-19 zawtnak nih biatak tein Tyson riantuannak ah a tlunh cuahmah lio hna asi caah asi.\nAtulio DFW dirhmun hi emergency dirhmun ah kan phan tiin ka hmuh.\nSource: Lewisville Chin Thawngpang Buk


Kapthum Biaruah | Page 9 | Radio Veritas Asia\nPope umnak Vatican ram-hla (Anthem of Vatican)\nPope umnak Vatican ram hla (Papal Anthem) ti zongin an ti mi hi hla hi Pope umnak ah siseh, Pope aiawh in khual a tlawng mi nuncio tbk,.. hna ram pakhat khat an phanh tik paoh ah an sak piak tawn mi hna hla a si.\nBIATAK CU ZEIDAH ASI?\nKa Ral Hruang Chimhnak ……kan hnu thla a peh…. Cu ka ralhruang cu keimah ka tawn mi in siseh, ka ca cawnnak in siseh, mi he kan i chawnhbiaknak le rian ka ttuan lio i ka tawn mi teinak le sunghnak hna in ka rak sak. Protestant...\nCatholic Khrihfa hna nih zeiruangah kan pum cungah Vailamtah hmelchunhnak kan tuah. Vailamtah timi cu Rome miphun hna caah mifir le damiah hna nunzia thalotuk i khuasa mi pawl an thahnak hna pei an si cu.\nProtestant pastor in Catholic bupi ah a rak kir tthan mi Dr. John Bergsma kong a si. Amah hi Master of Theology in sianginn a dih mi a si bantukin Doctorate of Philosophy in Theology zong a hmu mi a...\nCatholic Khrihfa hna nih Khukbil in Pathian an Biaknak Kong\nCATHOLIC PAWL NIH KHUKBIL IN PATHIAN AN BIAKNAK KONG\nJesuh Khrih nih minung phunli kha vawlei phunli he a khahchunh. Matthai dal (13) nak ah kan zoh ahcun thlaici vorhtu bianabia ah khan thlaici...\nUm phunli, Minung phunli\nPhunkhatnak Um (bel) cu a chungah zeihmanh a um lo nain an khar mi, a chin chinh mi um (bel) phun khi a si. Mi cheukhat nih upat awktlak an sinain Pathian bia a thei lo mi an si.


Ralkap He Riantuan Duh Bantuk I A Um Mi Hruaitu Pawl, Kan In Theih Dih Hna I Ralring Cang Uh! – Chin 11 News\nRalkap He Riantuan Duh Bantuk I A Um Mi Hruaitu Pawl, Kan In Theih Dih Hna I Ralring Cang Uh!\n1. Ziah Police rian tuan pawl 90% Hakha mi nan si , ေထြအုပ္ riantuan pawl A lu in Laimi nan tam deuh, ပညာေရး pawl tlai tu laimi nan si,ဝန္ထမ္း pawl Hakha mi nan tam deuh. Hakah mipi nih zei kan duh nan thei!\nMipi laam chuah in kan tuah lenmi nak in nan mah nih riantuan nan chuah a si cun kan duh mi cu thlakhat hlan ah kan ngah ding a si! Zei ruang ah nan tih riantuan chuah suak nan tih. ဝန္ထမ္း umlo in စစ္အစိုးရ an um kho lo. Nan mah nin CDM ah nan ii tel cun a dih. Kan fale hrang kan ruat hau. Thaizing in inn ah um uh!\n2. Cun Ralkap he riantuan ti duh or chance lak duh bantuk i a um mi party hruai tupawl, upa pawl zawng kan in thei dih Hna ii ralring uh. Teinak kan ngah ni ah ….! Hakha mipi nih zoh nansi , tulio ah zei na tuah timi kan in thei! Crd..Original post Copy uh Share cio uh!\nHakh Bank Riantuantu pawl Lungre A thei Tuk: Hakha AYA Bank ah Police pawl nih an kan hngah. Thaizing Riantuan tu pawl kai kan i tim lo. Hakha khua a si lo mi CDM ah a tel mi kan pu le hna zung ah an um ko .Bank on ding in Police an bawi le nih kan duh na lo in,hramhram le tlerhkhonh in an kan on ter lai kan phang ko.


Video: Smartphone A Ngei Mi Vialte Nih Kan I Ralrin Bak Ding Mi – Chin 11 News\nVideo: Smartphone A Ngei Mi Vialte Nih Kan I Ralrin Bak Ding Mi\nChan nih an kan phak ve cang caah a tu ah cun a ho cio paoh nih phone I tleih cio a si ve cang. Ram tha a um mi hna lawng hmanh si loin Laitlang khuate kip hmanh ah duh paoh in phone tleih cio a si cang caah kan hman mi phone hi kan I ralrin thiam ngai a herh.\nA tu ah cun IT a tthawn tuk cang caah Smartphone a ngei mi hna caah cun zeithil kong paoh awl-zaang tein download tuah khawh a si I kan duh herh mi zong kan hmuh khawh caah kan caah that hnem nak tampi a um ve. Asinain kan I ralrin ding a si mi zong tamtuk a rak um.\nSmartphone kan hman tikah App phunphun kan download I kan phone chung ah kan chiah hna. App a rak ser tu hna nih zeitluk indah app an ser mi chung ah tihnung thil an rak chiah kha kan rak thei lo. App kan download mi vialte hna hmang in App ngeitu hna nih na phon chung ah a um mi na pumpak kong, mdang na chawnh mi hna kong na hmanthlak le na phone chung I a um mi vialte an rak lak khawh.\nSmartphone ah Apps na download mi Companies pawl nih na pumpak/privacy information pawl tampi an fir khawh. Telephone na chawnhmi an in ngai piak khawh lawng si loin, na phone ah hmanthlak, text le na pumpak information vialte an lak khawhnak kong an chimnak video te a si.


US PRESIDENT DONALD TRUMP-NIH NOBEL PEACE PRIZE LAK DINGAH AA TLAK MAW? TRUMP – Thechinlungnews\nUS PRESIDENT DONALD TRUMP-NIH NOBEL PEACE PRIZE LAK DINGAH AA TLAK MAW? TRUMP\nPosted By: hrangliankap September 12, 2020\nUS Presidential thimnak a nai cuahmah I,President Donald Trump hrang ah hnulei sa barh, an chim bang in, far-right Norwegian politician Christian Tybring-Gjedde nih kum 2018-ah an rak tuah\nBang khan Nobel Prize 2021 pek ding le dong ding ah President DonaldTrump cu ruat le (nominate) Than I, Zei ruangah dah ti ah cun Israel ram ti aathawk ka in Israel ram cu An doral I,an ruah mi United Arab Emirates (UAE) ram nih Donald Trump thilti nak thawngin Israel ram cu Vuleicung ram pakhat ah pom (recognize) I,\nIsrael le United Arab Emirates ram nih rem daihnak ansiam khawh ruangah a si. An irem nak biakam hi September ni 15 ah khin White House-ngei ah Donald Trump mithmuh ngei ah Israel le UAE palai hna nih an tial zuaimai cang lai ti asi.\nArab ram chungtelah Egypt he hin iremnak an siam hmasa bik I, Henry Kissinger chanliao ah khan asi. Israel he irem nak asiam ruangah Egypt President Muhammad Anwar el-Sadat cu parliament zung pii I, khukhan lairelnak an neih liaoah kah le thah a si. An kah liao zong TV-ah ahmu Mi nan um ko lai.\nKum 1981 October ni 6 ah a si. Cu hnuah Jordan he iremnak an siam than I, UAE hi Arab ram hna lak I, Israel ram he iremnak siam Arab ram pathumnak a si lai. US foreign policy cu a mak ko tiah Chimthiam an hlawhphah ti a si.\nPathian foreign policy hlahmaw ti awk nih tha tung lo! Israel himdam nakding asi phawt ahcun US nihhin zeipoh a huam ti a si. Egypt ramah mipi thim mi Prime Minister Mohammed Morsi thlatu Ralkap bawi Abdel Fattah el-Sisi cu US nih a hum zual ti a si.\nBe the first to comment on "US PRESIDENT DONALD TRUMP-NIH NOBEL PEACE PRIZE LAK DINGAH AA TLAK MAW? TRUMP"


TUCHUN RALHRANG KAWLRALKAP THILTUAH A POI TAKTAK CANG EE – The Chinlung Post\nTUCHUN RALHRANG KAWLRALKAP THILTUAH A POI TAKTAK CANG EE\nMarch 22, 2021 admin Chin 0\nTuchun ah thawngpang pakhat kan theihmi kongah mipi lungrethei in kan um. Cu cu zeidah a si ti ah cun, Dr. Sasa nih a sak cuahmah mi Lailenpi Airport cu palek le ralkap nih an luh hnawh hna i, a chungah riantuantu vialte an thawl dih hna tiah theih asi. Lailenpi Airport riantuantu vialte hna an thawl dih hna asi ah cun, anmah ralkap le palek nih umnak hmunhma khuarnak ah an hmang than khawhmi asi.\nDr Sasa nih a sak mi Lailenpi Airport hi ralhrang kawlralkap hna nih hrawh dih an timh zong asi kho. Dr.Sasa nih Pathian aa bochan ning hi cu a mak taktak si. Tutan kan ram thil cangmi kongah chun zan hngilhlo in rian a tuan. Heh tiah aa zuam, vawleicung media minthang vialte nih Dr.Sasa interviews tuah hi a ting hmanh an i ting lo. Cutlukin vawleipi nih acuanh lio asi.\nDr.Sasa nih zumtu vialte hna sinah a nung kan Pathian sin ah thlacam in rak ka bawm hram ko uh tiah a cah. A timi cu, Ka caah nan tuah khawhmi cu, zeizong vialte tuah khotu Pathian sinah thlacamnak in nan ka bawmhmi hi a si. Thlacamnak nakin a thawng deuhmi teinak hriamnam a um lo. Cu caah Pathian sinah thlacam ka bawm peng ko u tiah zaangfah kan nawl hna tiah bochanmi Dr. Sasa nih a langhter lengmang mang.\nRelchih:Zeidah a cang kho (pumpak ruahnak) A rauh hlan ah SAC ralkap nih zeidah tuah a timh lai? Mipi, CRPH, Tlangcung mi zapi fonh nih tah? SAC nih November ah Thimnak election tuah khawhnak a pah chih lai. June le July ah party sawm le campaign tuahnak nawl a onh lai. PR system in thimnak a tuah lai.Atu lio tlaihmi Tamadah le Pi Suu le Vice President Pu Henry le hruaitu tlaihmi pawl tu thla maw hmai thla ah a thlah dih hna lai.\nCu thlah hnu ah An duhmi paoh Pohma 505 maw asiloah Eihmuarnak puh in maw taza an cuai hna lai. NLD party hrawh aa zuam lai. Ralkap dohtu hrem le namchih a zual lai. Rohingya an lak hna lai a hman hna lai. Party tampi he hawikomhnak alliance a tuah lai. Covid vaccines chunh cio ding in a nam lai. Covid stimulus fund chuah piak le private sector caah Trade le sipuazi liberalization a tuah lai. Tangka a rial lai. Inflation a sang lai.\nRamchung ramleng luhchuah a har lai. Nikhat Kyat 3000 tang ei milu 65 to 75 % tiang an karh lai. Cu chung ah Zero income hlawh ngei lo 30% an phan lai. Sualnak crime a karh lai. Mipi, CRPH le Tlangcung hriamtlai lei in tah zeidah an tuah lai?Federal Army ser a thawk lai. Ramchung ramleng hriam bawmhnak a lut lai.Hriamtlai umnak hmun, peng le tlang ah kahnak a zual lai.Khuapi deuh ah Guerrilla – ralfir-ပြောက်ကျား style in kahnak le puahnak a chuah lai.\nMipi nih CDF timi civil disobedience force, mipi ralkap phung an dirh lai.CDM le lamzawh a um peng lai. Federal phunghrampi ser an thawk lai. Ramri longh Refugee an karh lai. Ti rawl a har lai. Thil man a kai lai. Sipuazi rawk lai recession maw depression in crisis a cang lai. Mipi duhlonak a thawng chinchin lai. Rampumpi mipible ralkap donak ramchung ral a tho lai.\nChezchoslovakia ram i Prague Spring Liberalization Movement lio i hruaitu Alexender Dubcek chim bang, Pangpar cu man lak in an lamh an rial ko lai nain Tthal cu a an kham kho lai lo a ti bang (They may crush the flowers, but they can’t stop the Spring.” Alexander Dubcek, Prague Spring 1968) “ပန်းတွေကိုသာ နင်းချေပြစ်လို့ ရနိုင်ပေမယ့် နွေဦး ရောက်လာမှာကိုတော့ ဟန့်တားနိုင်ကြမှာမဟုတ်ဘူး”အရေးတော်ပုံ မုချအောင်တော့မည်. Tthal dothlenak kan tei cang lai! Credit: Dr. Sui Hingz\nTLAMTLING HRAM SEH, FIANG TEIN ALANGHTER KO CANG HIH\nMUI DAWH IANG LEN SUNG THAAZANG PEKNAK CU A TTHATUK HRINGHRAN


Taliban Ralhrang Pawl Hna Nih Afghanistan Cozah Ralkap Kut In Afghanistan Ram Zei Maw Zat An Lak — Salai Ephraim Thawngpang\nTaliban Ralhrang Pawl Hna Nih Afghanistan Cozah Ralkap Kut In Afghanistan Ram Zei Maw Zat An Lak\nSalai Ephraim July 3, 2019\nAfghanistan cozah nih a pen mi Thlanglei Baghlan ram cu Taliban ralhrang pawl hna nih an cozah kut bak in an lak khawh tiah an chim.Baghlan ram hi district a si caah Baghlan district chung khua vialte hna zong Taliban ralhrang pawl hna nih cun an lak dih.hi konghe pehtlai in Baghlan district governor Sahib Dad Ghafoori nih cun kan cozah ralkap hna nih Taliban ralhrang hna kut in ram cu an ven peng ve ko na in an tei khawh ti hna lo caah a si tiah fiang hlang tein a chim.\nCun,Baghlan district governor Sahib Dad Ghafoori nih cun a tu ah cun Taliban ralhrang pawl hna nih hriamnam t’ihnung he Baghlan district chung khua vialte hna cu an lak dih cang i mipi vialte hna zong an um nak hmun chuah tak lo bak dingin hriamnam he an bawh dih hna caah a zei ti hmanh in kah/doh awk t’ha an si ti lo.kan kah/doh hna a si ah cun mipi zei sual nak a neilo mi tam tuk nih an tuar ding a si cang tiah a chim.\nTaliban ralhrang hna nih Baghlan district an lak ning cu Ca cawn nikhat nih zaan khan Afghanistan cozah ralkap pawl hna cu ruahlo pi in an tuk/kah hna i kap ralkap minung zei maw zat hna cu an thi i, hliamhma a tuar mi zong tam lak te an si tiah Baghlan district chung Kayan khua mi pawl hna nih an chim.asinain mithi le hliamhma a tuar mi hna kongah a cozah nih fiang tein thawngzamhnak a tuah duh lo caah cu zat,kha zat an thi tiah theih a si lo.\nCun. Taliban ralhrang pawl hna nih Afghanistan cozah ralkap hna kut in Baghlan district chung khua vialte an lak mi ruangah Taliban ralhrang pawl hna nih cun Kabul ram i chirhchan in an duh mi paoh cu an kah khawh cang hna pin ah Afghanistan ram le a veel chum ram pawl hna caah cun thin phang dai lo bantuk a si tiah an chim.a mah belte hi kongah Taliban ralhrang hna nih zei hmanh an chim phuan mi a um rih loh.\nTagged Taliban Ralhrang Pawl Hna Nih Afghanistan Cozah Ralkap Kut In Afghanistan Ram Zei Maw Zat An Lak\nUS: Pentagon Nih Cun China Nih South China Sea Ah Missile Bomb A Chiah Mi Ruangah Rian Kan Tuan Kho Loh →\n← Russia Cozah Nih Vawlei Pi Mithmuh Ah Anti Ballistic Missile Cu Tihnung Taktak In Hneksak Nak A Tuah Hnawh Hna


Lok, Khoi Seng (7)\nKwok, Yien Chian (6)Lee, Peter Peng Foo (3)Koh, Wei Hang (1)Siti Zubaidah Abdul Muttalib (1)Date2013 (1)2012 (4)2011 (2)Subject\nPassive micromixer for luminol-peroxide chemiluminescence detection\nThis paper reports a microchip with an integrated passive micromixer based on chaotic advection. The micromixer with staggered herringbone structures was used for luminol-peroxide chemiluminescence detection. The micromixer ...


Zual Ko : Tedim ah Bomb a Puak, Kum 10 Ngakchiapa a Nunnak a Liam – Buanchukcho\nZual Ko : Tedim ah Bomb a Puak, Kum 10 Ngakchiapa a Nunnak a Liam\nTedim ah Bomb a Puak, Kum 10 Ngakchiapa a Nunnak a Liam\nNihin zanlei sml. 5:20 hrawng ah Tedim khua, Lawibual sang ah bomb a puak i kum 10 ngakchia pate a nunnak a liam. Ngakchia pate hi Lian Muan Sang tiah auhmi a si i, Pu Nang Sian Khai le Pi Niang Khan Cing i an fapa a si. Bomb puah kong he pehtlai in thil sining dikthlir in theih a si lo. Puah thawng an theih i an vung zoh tik ah ngakhcia pate a rilhmi hi an hmuh. The Chin Journal\nthawngpang dang : #BreakingNews: Loklung Khuami Ramlak ah an Zaam Dih Hna\nNihin zinglei ah Hakha peng, Loklung khua ah SAC ralhrang pawl an rak phak caah Loklung khuami an zapi in ramlak ah an zaam dih hna, tiah thawng kan theih. Khuachung ah ngandamlo chungkhar pahnih lawng an taang i SAC ralhrang nih inn an khanghmi zong a um tiah a zaammi khuami nih a chimh.\nLoklung pastor pakhat nih, “Atu hi ramlak ah kan zaam dih hna. Khua ah cun a zaam kho lomi midamlo chungkhar pahnih lawng an taang. SAC ralhrang nih inn pakhat le motorcycle pakhat zong an khangh. Inn pakhat an bauh i innchung ah rawl an i chuan,” tiah The Chin Journal ah a chim.\nNihin May 19 chuak SAC thawngzamhnak Myanmar Alin nih, “May 17 ah hriamtlai bu pakhat nih Lai meithal pawl in Hakha palik checkpoint an rak kah i Loklung khua lei ah an zaam hna,” tiah a ttial.\nLoklung hi Hakha he meng 12 a hlatnak ah a ummi a si i, milu 1,000 hrawng an umnak khua a si.\n#Note: [Edited, 3:00 pm, May 19] – Inn an khangh timi kong ah khuami micheu nih inn khat an khangh, inn 3 an khangh tiah a titu an um. Micheu nih kan zaamnak ah meikhupi lawng kan hmuh khawh i inn zeizah an khangh kan theih lo an ti. Cun, inn si loin motorcycle pakhat tu an khangh a timi zong an um ve i, fehter awk a har ngai. The Chin Journal\nR.I.P : Karen ramkulh Phayatungsu ah ralhrangbu nih an khih mi Sangbawi pa cu nihin may 19 ah meithal in an kah i a thi tiah theih a si


Ni 4 Chung A Tlau Mi Pu Ceu Hlei Thang Ngandam Tein An Hmuh Than Cang - The Chin Celebrities\nNi 4 Chung A Tlau Mi Pu Ceu Hlei Thang Ngandam Tein An Hmuh Than Cang\nOctober 29, 2020 2 min read hleicung@gmail.com\nThantlang Peng Thlualam ram ah thing-ah putnak in 2020 October 24 ah a tlau mi Pu Ceu Hlei Thang (kum 33 a si) cu October 28 ah ngandamte le himbawm tein an hmuh thang cang, tiah October 29 ah kan theih.\nA tlau ning hi amah nih a chimnak ahcun muithla (mithla) a si ko lai a ti. Zaan an riahnak ah hin thawngpang a theih lengmang. A hawipa kha i thial usih, a ti nain a duh lo. A thaizing ahcun a tlau diam. Ni 4 hnu ah Tlangrua khualei ah a va chuak i atu bantuk in an hmuh hi a si.\nHi a tlau chung vialte hi Salen khuami, a bik in Vambai khuami nih an chawva le caan pek in an kawl. An cung ah lunglawmhnak tampi kan ngei ko. Pathian nih thluachuah pe chin ko hna seh ti hi kan thlacamnak a si,” tiah chungkhar lei in upa pakhat nih The Hakha Times ah a chim.\nPu Ceu Hlei Thang hi ramtang ah ni 4 chung a um tik ah kedan aa danh lo i a ke cu a tlek ngaingai nain a ngandam ko, tiah kan theih. Atu bantuk mitlau hi Thantlang khuami zong ni zeimawzat a tlau hnu ah hmuh a rak si bal ve, tiah kan theih. Crd: Hakha Times Daily Newspaper.\nMi Hmai Ah A Ningzak Seh A Mual Phoseh An In Ti Lio Can Ah


USA Election kong ah:Canada mipi le laimi zong’ thinphang in an um cang hna. – Lai Lungrawn Post\nUSA Election kong ah:Canada mipi le laimi zong’ thinphang in an um cang hna.\nUS election nih mipi buainak ngan ngai chuahter dawh asi cang. Kan nih Canada hna cu Deputy Prime Minister nih US um mi Canadian pawl sin ah ralrinnak achim cang. Lamzawh in motor khangh, dawr baoh, miphun huatnak tiang khan țihnung nih azulh khawh mi asi. US um kan unau pawl, ralring tein um i zuam cio hram uh.\nA cung lei he pehtlai in Canada hruitu zong thinphang in an um lio asi hruitu lawng silo in laimi tampi zong thinphang le thla hlau in an um cio hna a ruang cu USA Election kong ah hin buainak a chuak sual lai tihi mipi nih an phang cem mi cu asi USA laimi zong innleng ah chuak lo ding in nawl nak zong kan van i tuah hna.\nA tang hi relchap duh mi caah Ruah A Phu Taktak Mi Cu Malaysia Ah A Thi Mi Kan Farnu Ruak


Chin Ramkulh Lamzawhnak Hruaitu Minung 10 Tazacuai An Si Cang! – Chin World News Evening\nChin Ramkulh Lamzawhnak Hruaitu Minung 10 Tazacuai An Si Cang!\nMarch 14, 2021 Salai Van Chin News\nChin Ramkulh Lamzawhnak Hruaitu Minung 10 Tazacuai an Tong Cang! March 14 tiang ah Chin ramkulh chung ah ralkap uknak duhlo lamzawhnak hruaitu minung 10 cu pohma 505 (a) in tazacuai an si cang, tiah theih a si. March 13 ah pohma 505 (a) in tazacuai a tongmi hna hmanthlak cu Hakha khuachung ah an tar hna.\nCun Falam zong ah February 28 le March 12 ah pohma 505 (a) in minung 5 taza an cuai ve hna. Pohma 505 (a) ning in an zual hmuh an si ahun kum 3 tiang thongthlak khawh a si. Hakha le Thantlang ah ralkap nih an tlaihmi hna CCPR riantuantu Peter le Van Ceu Thawng zong nihin tiang an thlah rih hna lo. Credit: The Chin Journal\nRelchih: Lunglawmhnak le Sawmnak! Miphun hawi hna, A tulio kan ram sining kan theih dihmi a si bantuk in CNF/A caah Chinland Club nih kum khat ah $200 cio thawhmi lawng si ti lo’n a tulio caan kan ram le miphun nih a herh tak takmi thil sining zoh bu’n vawlei cung ram kip a phanmi Chin miphun sin ah Emergency National Security Fund kawl cuahmah liopi a si.\nPu Than Hmung le chungkhar zong nih Australia dollars $1,000 (thongkhat) bak thazaang an chuah caah an cungah lunglawmhnak chim cawk lo kan ngei i upatnak zong kan pek hna. Ram dang aphanmi Chin miphun vialte zong nih CNF/A Emergency National Fund caah inn khat ah $500 cio in thazaang chuah dingin kan in sawm hna.\nA bik in kan miphun chung in Business a ngeimi cu $500 na’n a tam deuh in pek kho cio dingin kan in sawm hna..Melbourne nitlaklei ah kan pa Pu Than Hmung le chungkhar nih zohchuh awktlak in hmai ah an kan dirh piak cang. Anmah bantuk in Chin miphun vialte zong nih thazaang chuah cio dingin kan in sawm hna. Upatnak le lunglawmhnak he, Salai Pawlung Thawng. WM Chinland Club-Public Information. Ref: Chin Broadcasting Network\nA Sunglawi Tuk! Pu Than Hmung Le Chungkhar Nih Australia Dollars $1,000 Bak CNF/A Hlut Hna\nCDM Nih A Tei Khawh Lo Cun Chin Miphun Vialte CNF/A Kan Ttuan Dih Hau


Bawipa Thangtthat Usih – Value in life\nSink chungah kheng ttawl ding a tam tuk tikah na ing a puang men lai. Na chungle nih khim cicek tein rawl nan ei khawh timi na ruah bel ahcun na lawm tthan lai. Rawl ei awk ngeih lo khawh a si. Ttawl dingmi kheng ngeih lo khawh a si. Rawl a um ko zong ah ei khawh lo caan a um. Nan a hnawmh tuk tikah na ing a puang men lai. Hnawmh dingmi inn le thenh dingmi umnak inn na ngeih kha na ruah ahcun nai lawm tthan lai. Umnak ngeih loin hlei tangah ih khawh a si. Robert Dawson nih, na duh vialte le na ngeihmi zat lawng na ruah paoh ahcun nai lawm bal lai lo. Sihmanhsehlaw naa phutmi le na hmuhmi vialte kong na ruah paoh ahcun nai lawm peng ko lai, a ti. Kum 1789 lioah American president a hmasabik a rak ttuanmi George Washington nih, Thanksgving zarh ahhin kan miphun dihlak nih a lianngan tukmi kan Pathian i a kan tuahpiakmi kong hi hngalh i a nawl kan zulh ding a si. Hmailei a kan huhphenhnak ding le a vel kan co khawhnak ding kha kan kawl awk a si, a rak ti.\nVoi khat cu Brad timi hnakchia pa le a pa kha rawl ei an i tim. A pa nih rawl ei lai ah thla a cam. Brad nihcun zei caahdah grocery dawr in a ra komi rawl caah cun thla na cam, tiah a hal. A pa nih changreu palhat kha a lak i, mah hi khoi in a rat tiah a hal. Brad nih cun dawr in a ti. Dawr nihcun khoika ahdah an lak a ti. Brad nih, changvut an emmi a si, a ti. A pa nih changvut cu khoika in a rat, a ti tthan. Brad nih lo tuahmi pawl sinin a ti. A pa nih lo tuahmi nih cun zeitindah an lak a hun tti tthan. A ci an cin tiah Brad nih a hun leh. Cu a ci cu Pathian sermi a si caah ka ei lai i lawmhnak bia ka chimmi a si tiah a pa nih cun a bia a donghter. Zeizong vialte i a hram cu Pathian a si. Kan dihlak caah a raung tein ni a tlanter. Ruah a surter. Khua a muihter i a ceuter tthan. Minung kan nunnak caah kan herhmi vialte a khang tu kan Pathian A min thangtthat si ko seh!\nCathiang nih mi vialte hi misual kan si (Rome 3) i sual man cu thihnak a si (Rome 6:23), a ti. Sual i puhrun in nun a har. Taksa thihnak he thlarau thihnak a ing ding kan si. Sihmanhsehlaw Khrih Jesuh thawng Pathian nih kan sualnak vialte a kan ngaithiam dih. Nan sualnak cu khuadawm bantukin ka chem dih cang. Ka sinah ra kir u, nanmah an khamhtu hna cu keimah ka si … Keimah cu Bawipa, nanmah an sertu hna le an khamhtu hna ka si. Keimah cu zeizong vialte a sertu Bawipa ka si.\nKeimah lawnglawng nih van cu ka samh hna; vawlei ka rak ser ah hin ahohmanh nih an ka bawm lo,” a ti (Isaih 44:22-24). Pathian nih a kan ngaihthiam caah kan nung. Kan rian ngan bik Amah thangtthat le lomh biachim hi a si. 1Maw ka nunnak, Bawipa cu thangṭhat tuah! Ka sining vialte, a min thiang cu thangṭhat tuah u! Maw ka nunnak, Bawipa cu thangṭhat law zeitluk in dah zaangfahnak a ngeih kha philh hlah (Psalm 103).\nMi Pakhat Min Pali\nTih A Nungmi Thlennak\nThawhthannak Na Lunghrinh Maw?


Daw Su le NLD Caah Upadi lei Ruahnak Petu U Kyi Win A Liam Ruangmang | Faiceu News\nInnpiChinmi KongDaw Su le NLD Caah Upadi lei Ruahnak Petu U Kyi Win A Liam Ruangmang\nRam pumpi ruahnak petu Aung San Suu Kyi ruahnak petu le NLD Party caah upadi lei ruahnak pek rian a rak tuan balmi (NLD Central Upadi phu member zong simi) U Kyi Win cu kum 86 asi ah a nunnak a liam ruangmang.\n“Upadi lei ah kan Party nih kan bochan taktakmi nih a kan thih tak, U Kyi Win hi Party Chair Daw Aung San Suu Kyi pumpak upadi lei kong (case) siseh, party caah si seh tha tein a tawlrel peng. Tulio amah Sihne a tawlrelmi chungah mah (party le daw su kong) pawl kong zong aa tel rih ko” tiah NLD Central Committee member U Ngian Win nih a chim.\nU Kyi Win cu April 25 ah Yangon a umnak inn ah tar zawtnak in a nunnak a liam hi asi. American pa nih Daw Suu inn ah Inya tidil aa rak lioh lio kong (case) zong U Kyi Win nih hin a rak tawrel.


Uico Bou Tamtuk ruangah An Innpa Nuva pahnih an nunnak a liam – Thechinlungnews\nUico Bou Tamtuk ruangah An Innpa Nuva pahnih an nunnak a liam\nThailand, Mueang Chonburi khua i ummi kum 49 mi Jirat Wuttimananon cu an innpa hna uico a bou tawn mi nih a nengtuk cang ti a si, November 10th zan nazi 10:00PM hrawng ah an uico cu a bou tuk tthan i, Jirat Wuttimananon cu ai sumkho tilo i an innpa hna sin ahcun a va kal i nan uico hi hna a chet tuk, daihter deuh u tiah a va ti hna.\nA sinan, innei tupa nihcun zeihmanh ah a rak rel piak lo i Wuttimananon cu a thinhung buin inn chung i meithal ai chiah micu a vai lakzau i a va fuh tthan hna. innnei tupa Mr. Yothin (kum 39) le a nupi Boonyanee cu an innhmai ah thil herhmi tete an rak ttuan cuahmah.\nJirat Wuttimananon cu thinhang tuk cia in a vakal i Yothin te nupa cu a meithal cun a kah hna. uico zong cu kah a timh nain a zaam manh. Cuti thil sual a tuah khawh hnu ahcun police sinah a mah tein a vaa report colh ve..\nJirat Wuttimananon nih “An uico bou cu a voitam tuk cang a ka neng tuk cang i, voi tampi ka complaints cang nan zeihmanh ah an rel lo, uico he hin na duh ahcun i vua ko uh tiah an ka ti ruangah ka thin a hang tuk i meithal in voi 10 bak ka kah hna tiah a chim.\nBoonyanee naunu Wassana zong hi liao ahhin an inn ah a um ve nan hliamhma a tuar lo, Wassana nih “Kan inn pawng i motor a rat fatin tein kan uico nih a rak bouh peng tawn hna i, Jirat cu a thinhan tein a rak ra i fak ngai i bia an i el hnu ah meithal i a kah hna hi a si tiah a ti.\nMr. Yothin cu meithal kahnak a hliamhma a fak ngai i a hmun ah a thi colh, a nupi Boonyanee tucu a mit ah kah a si i Siizung lei i an kalpi cuahmah liao ah a thi ve. police nih Jirat Wuttimananon cu a thiltuah mi kongah i chirnak zong a nei lo tiah an chim, minung 2 thah, lainawng case in police nih an tlaih colh ve.\nUico bouh ruangah nupa nunnak tiang lakpiak le ithah hi cu a poi tak tak ko e.\nBe the first to comment on "Uico Bou Tamtuk ruangah An Innpa Nuva pahnih an nunnak a liam"


APOITUK EE, CHIN MI AA KAN BAWMTU A NUNNAK ALIAM EE. – The Chinlung Post\nChin Ralzam Bawmhnak ah Biatak in Thazaang a Chuahtu Champhai MZP President Motor Accident in a Nunnak a Liam.Atulio Chin ralzam pawl bawmhnak ah biatak tein thazaang a chuahtu Mizo Zirlai Pawl, Champhai i an President a simi Pu H. Lalramhluna (Valpuia) cu nihin zinglei sml. 2:00 ah Champhai le Aizawl karlak ah motor accident in a nunnak a liam, tiah kan theih.\nRelchih:Tanphu Khua ah Lai Khrihfabu Tangka le Khuami Tangka Ralkap nih an Lakpiak Hna. Kalaymyo peng chung i Lai khua pakhat a simi Tanphu khua ah nihin zanlei ah ralkap 30 hrawng nih an luh hnawh hna i khuami tangka an lakpiak hna pin ah Khrihfabu tangka zong an lakpiak hna, tiah tangka lakpiak a tongmi hna nih The Chin Journal ah an chim.\nSunday School sayama le a naunu zong ralkap nih an tlaih hna nain an thlah tthan hna. Tanphu khua pawng ah hin Gangaw lei in a rami ralkap pawl khamnak ca ah mipi nih ral kahcham an sermi a um i, cu ruang ah cun ralkap nih khuachung ah a rak kan luh hnawh i a si lai, tiah khuami nih an chim. Nihin zanlei Tanphu khuachung ralkap an rak luh lio ah minung cheukhat zong an tlaih hna, tiah thil sining a mit in a hmutu Tanphu khuami hna nih The Chin Journal ah an chim. The Chin Journal


Khah, Ral Lo Kap An I Dor Nak Sakhan Cu CDF-Zophei le CNA i Bawm in An Hrawh Dih Cang – Chintanbo\nKhah, Ral Lo Kap An I Dor Nak Sakhan Cu CDF-Zophei le CNA i Bawm in An Hrawh Dih Cang\nOctober 3, 2021 admin THAWNGPANG 0\nမဆုတ်တမ်းစခန်းကို စွန့်လွတ်ခဲ့သော ၀မ်းသူးစစ်ခွေးစခန်းကို CDF-Zophei နှင့် CNA မှ ရှင်းလင်းဖျက်ဆီး\nထန်တလန်မြို့နယ်ရှိ ၀မ်းသူးစခန်းကို CDF-Zophei နှင့် CNA မှ ၀င်တိုက်သိမ်းပိုက်ရန် စစ်ရေးပြင်ဆင်ရေး လုပ်နေသည့်အချိန်တွင် အကြမ်းဖက်အဖွဲ့မှ Helicopeter ဖြင့် အချိန်မှီ ခေါ်ဆောင်စွန့်လွတ်ခဲ့ကြသည့်။\nCDF-Zophei မှဝမ်သူးစခန်းရှိ စစ်သားများနှင့်ဗိုလ်မှူးအား ပြည်သူဘက်ပူးပေါင်းရန် ဆက်သွယ်စည်းရုံးခဲ့သော်လည်း ပူးပေါင်းပါဝင်ခြင်းမရှိသောကြောင့် ဝင်တိုက်သိမ်းပိုက်ရန်ပြင်ဆင်နေချိန်တွင် Helicopter ဖြင့်ခေါ်ဆောင်သွားခြင်းဖြစ်သည်။\nအကြမ်းဖက်အဖွဲ့မှ စခန်းပတ်ပတ်လည်တွင် မြှောက်နှံ ထောင်ထားသော ဗုံးသီး (၈)လုံးဖော်ထုတ်ရှင်းလင်းရပြီး စခန်းအိမ်များ၊ ကျင်းများ ဖျက်စီးလိုက်ကြောင်း သတင်းထုတ်ပြန်ပါသည်။\nVuangtu Rallokap Sakhan An Zam Tak, CDF-Zophei le CNA nnih an hrawh dih.\nThantlang Peng Zophei khuatlang Vuangtu Khua ah Sakhan a ummi Rallokap (12) cu September 30, 2021 ah Helicopter in an rak lak hna. Sakhan kah ding timhtuahnak kan ngeih lio ah an tliktak hi a si.\nSakhan um mi rallokap hi mipi lei tang ding in lemsoi an si i an duh lo ca ah kah ding in timhlamh cuahmah lio ah atubantuk in Helicopter nih a rak laak hna hi a si.\nSakhan ah an hmanh takmi Bomb (8) kan lak khawh i a kiangkap ah Bomb hmanh mi a um rih kho caah kan kawl cuahmah lio a si. Sakhan inn le lo le hmunhma vialte CDF-Zophei le CNA i bawm in kan hrawh dih cang.\nCrd. CDF Zophei\nMinung kan sining ah hin fimthiamnak hi a ba pi bik loh. Minung kan sining ah a herh bik mi tu cu mi lungthin tha kan si ding tu hi a rak biapi cem. Cu caah minung kan sining le kan tuah ding mi thil pawl cu a tang lei bantuk in kan rung langhter lai.\nMinung kan sinak ah a biapi mi cu, kan minung hawi cung ah a puitling bak mi minung hawi bantuk in Pakhat le pakhat cung ah i chawngbiak thiam hi a biapi bik mi cu a si. Mizaw pakhat kha midam lo a si nak theihpiak buin kan chawnhbiak thiam khawh a herh ngaingai mi a si.\nSifak santlai lo mi cung zong ah i ruakran tein i chawngbiak thiam le pakhat le pakhat cungah i tihzah thiam le i dawtthiam, i upat thiam hi a herh tuk mi a si. Minung ciocio cung ah hin, Zei bantuk miphun le biaknak an va si ko zongah,Tleidan nak kan ngeih bak ding a si loh.\nVawlei cung minung vialte hi, ai lo dih mi le aikhat dih mi kan si.Cucaah cun, Kan pawngkam ah a um mi kan minung hawi hna cung ah tleidan nak ngei lo le, i zoh chuk nak um lo in nifatin kan nunnak nak kan karhlan nak ah kan cawlcangh ding hrimhrim a si. Kan minung hawi kha kanmah bantuk tein, dawtnak taktak he kan chawngbiak hna awk a si.\nTangdor nak nunnih cun, na sining vialte kha an niam ter hrimhrim lai loh. Nai uah nak le na puamhngal nak tu nih khan na sining an thumh lehlam.\nCrd : Hnin Hnin\nThantlang CDF Pawl Cu Lungthli Tum Nih CNF Upa Sinah Ahluai Ko Hna Hih\nAlomh Um Tuk E- KNLA Nih Ral Lo Kap Tam Taktak An Thah Hna Than


CNF ralkap Salai Aik Thang: CNA na kan soisel pengmi hi khua ruat deuh uh - THE CHIN EXPRESS\nCNF ralkap Salai Aik Thang: CNA na kan soisel pengmi hi khua ruat deuh uh\nChin Miphun Ralkap (CNF/A) a ṭuanmi Salai Aik Thang nih, “CNA ralkap a phunphun in na kan soisel pengmi atu le tu ka theih lengmang,” tiah ngaihchia ngai in a chim.\n“Kachin state ah an i kap cang, Kayin state ah an i kap cang. Chin state ah zei thawng hmanh kan thei rih lo. Dai zirziar in nan um. CNA/F hi a min lawng maw nan si? tiah na kan soisel.\n“CNF/A nih Chin mipi na kan veng bal lo, nan kap ngam hna lo maw cu e kha e, tiah a phunphun in na kan soisel. Malaysia le ramdang ummi ko hi nan zual.\n“Nain, a phunphun in na kan soiselmi hi kaa lawm ko.\n“Nain, pakhat chimh kan duh hna. CNF/A nih kap hna usih law zei dah a chuak lai ti hi khua ruat uh.\n“Kan kah hna i ral kan thawh ahcun Chin mipi harnak nan tong dih lai. Chin state um Chin mipi harnak nan tong dih lai ti kan hngalh caah asi.\nKIA le Kawl ralkap i kah ruangah Kachin mipi tampi an thi, hliam an tong. Khuami tampi mitthli he ramtang ah an zaam. KNU le Kawl ralkap i kah ruangah Karen mipi tampi harnak an tong ve. AA le Kawl ralkap i kah ruangah Rakhine mipi tampi an thi, hliam an tong, ramtangah an zaam. CNF le Kawl ralkap an i kah ahcun zei dah cang lai ti cu ruah khawh si ko cang.\n“Chinmi nih nan miphun CNF/A na kan thlanglamh i na kan soisel pengmi hi khua ruat deuh ulaw ṭha.\n“CNF/A kan dirhmun zong hi nan hngalh cio ko lai ti ka zumh. Keimah cu chimnak nawl ka ngei lo. Hngalh a duhmi paoh cu kan sakhan ah rak ra uh, CNF/A ralkap lut ve ulaw nan hngalh dih ko lai. Zei tik paoh ah kan in don hna. Rat khawh asi. CNA ralkap pawl nih zei rawl dah kan ei ti hmanh nan hngal lai lo,” tiah a chim.\n“Chin Miphun Lungrual Acu Cang” tiah ca zong a ṭial\n“Atu kan boruak ahhin, Chin miphun dihlak kan i lungrual lo ahcun zeitik ah dah kan i lungrual ti hna lai? Atu hin i lungrual cang hna usih.\n“Khat le khat i soisel cu ngol cang hna usih. Kaan nawl hna. Kan Chin ram i ralkap CNF/A hi kan si khawhnak lam cio in thazaang pe hna usih.\n“US, Europe, Australia, tbk ram thumnak phanmi nih tangka thazaang in ṭuan usih, Chin ram ummi miphun dawtu mino hna nih thazaang in ṭuan usih.\n“Timhcia in um cang hna usih,” ati.


Breaking News: Salai Ngun San Aung Cu Ralkap Nih Tlaih In An Kawl Cang – The Cherry Par\nBreaking News: Salai Ngun San Aung Cu Ralkap Nih Tlaih In An Kawl Cang\nHakha khuachung ah khua a sami nulepa ulenau vialte hna kan bochan hna kan upat hna. Tu kan thawkmi rian hi a dongh tiang rak pehzulh hrimhrim uh tiah cah kan duh hna. Kan tinhmi hmun phak hlan ah kan ngol ahcun kan techin fapar nih kanmah bantuk in salnun an vun tuar rih lai rak philh hlah uh!\nThisen le nunnak pek a herh zongah timhcia kan si. A tangmi ka hawile vialte zong ralring tein rak um uh. Hohmanh itlaihter hna hlah uh. Pkhat khat an tlaih sual hna ahcun mizapi nih rak zuanhnawh hna ulaw thonginn rak phakter hrimhrim hna hlah uh. Ka pa biacah “Ka fa hi bantuk cu thisen chuah hnawh zong a phumi si”.\nRalkap nih Warrant an chuah i tlaih dingin an ka kawl cang. I tlaihter ka duh rih lo caah kaa thup ta lai. Ka himnak ding thla ka cam piak cio uh. စစ်တပ်က ကျွန်တော့ကို ဖမ်းဝရမ်းထုတ်လိုက်ပြီ။ ခဏ ရှောင်ထားပါတယ်။\nAthawk in rian hi cohlan rak itimh cia dawh a si. Belkheng tum in duhlonak langhter ding rian kan awt lai ah meeting ka sawm i ka damlo a ka ti. Lamzawh kan thawk lai i meeting kan tuah dih ah kan timhtuahmi kong thawng ka thanh i nan fale lamcung a kan chuak cang lai. Dirkamh kan herh nulepa kan in bochan hna tiah ka chawnh i cu zong ahcun ka dam lo a ka ti. Thlacamnak ngeiding in Pastor le mino, rual u pawl he meeting kan ngeih lai zongah ka chawnh i ka dam lo a ka ti. Khuanu khuapa chairman a si. Amah aa tel lo hmanh ah midang zong a kan thlahpiak awk a si. Nihin tiang kan cawlcanghnak ah Khuanu Khuapa an muithlam a de lo.\nKa dam lo a ti pengmi cu nihin Feb 12 Union Day ahcun laithuam nak pi he tla huar in Union Day tuahnak ah bawi dirhmun in Hakha khuasik zingka ah a va chuak ko. CDM hi kan hlawhtling hlah sehlaw amah hi pei kan bochan te lai cu Plan B caah a tha tiah a timi zong an um. Cu pawl sinah hika in biacah kan duh hna. Plan pakhat lawng kan ngei cucu kan tei tiang doh a si. Strategy bel a herh le kan thlen lai. Kan miphun nih tihal le rawltam tuar in mitthli he ral kan doh lioah inn car lei i a thli tein ral he awkkeem chuan a hmangmi paoh kan ral an si.\n← Breaking News: Ralkap nih tuzan ah thongtla minung 23000 thong in an chuah hna\nPu Ngun San Aung le Pu Ko Suan Khai hna kawl ralkap nih Rian Pek Mi Cohlan Hlah Uh →


Kan Chin Ram Thlantlang Ah Accident Nak Fak Tuk A Chuak E A Poi Taktak Si – Onlinenungak\nKan Chin Ram Thlantlang Ah Accident Nak Fak Tuk A Chuak E A Poi Taktak Si\nThantlang in Sopum kalnak lam ah motor le motorcycle an i pah: Hakha Pengkomh, Thantlang khua lonh Sopum kalnak lam ah motor le motorcycle 2020 December 7 suimilaam 6:00PM tluk ah an i pah i a thimi an um lo nain faak ngai in an i khawng tiah theih a si.\n“Thantlang in Sopum kalnak lam petrol dawr hmai ah a si. An i pah ning cu; motorcycle nih motor lonh aa timh lio ah atu bantuk in an pah hi a si. Motorcycle a khaltu pa hi a lu a kuai.\nA hnakhaw in thi a chuak i sii-inn ah an tlikpi colh,” tiah a hmun i a ummi pakhat nih The Hakha Post ah a chim. Hma a pu mi pa hi Thantlang sii-inn lei nih an thlop khawh lo ca ah atu hi Hakha sii-inn lei ah an ratpi lio a si. Hakha Post


Joe Biden Cu Thluak HmanLo Zawtnak A Ngei Lai Tiah An Zumh – Thechinlungnews\nJoe Biden Cu Thluak HmanLo Zawtnak A Ngei Lai Tiah An Zumh\nJoe Biden Cu Dementia Zawtnak Ngeih Dawh asi:Rasmussen timi phu nih minung 1000 bia an halmi poll ah, democratic party in president a cuh dingmi Joe Biden cu thluak hman lo zawtnak a ngei lai tiah 40% nih an zumh. Poll an laakmi, 60% nih Dementia zawtnak a ngeih le ngeih lo hi mipi sin ah thimnak tuah hlan hrimhrim ah fiang tein a chim ding si tiah an ruah. Joe Biden hi Cognitive timi thil theih khawhnak le I chingchiah khawhnak a ngei tuk lo tiah an zumh. Biden nih tuchun ah “ka Cognition a ttum le ttum lo a herh ahcun ka chek lai” tiah a chim.\nThawngpang dangrelchap<<<China le India ramri kong ah an buai hi a caan a rak sau tuk cang caah fawi le bai in hi ramhnih karlak ah buainak ahhim remnak tak tak an tuah kho lai ti cu zum a um tuk ti lo, Nai i an rak buai ahkhan India ralkhat 20 nih an nunnak i, india mipi nih a lung a tling lonak hi social Medea ah a kengkip in thawng an thanh i, Micheukhat nih an thin a lung tuk nak ah China product paoh cu hman ti lo ding tiah social Midea in a kengkip an thawng an zamh.Cu lio caan ahcun China lei tu cu dai tein an um i an ram ralkap zeizat dah a thi ti hmanh social media ah an langter lo, china ralkap hi a thi i an um ve ko lai tiah mitampi nih zumhnak an ngai, a thil tein an thin a hung ve ko ti a fiangnak cu nai ahkhan China le India buainak ramri lei ah China ralkap tingkhat hrawng cu an ralthuam he timhcia tein ramri lei an a rak chiah cawlh ve hna .\nAn nih ramhnih hna hi ramri kong ah an si a tam cang kaphnih lei in tei an duh ve ve lo,i a tu hi India ralkap zong a herh ahcun hriamnam zong hman cang ko ding in nawl pek an si ve. June thla 15 ahkhan China ram hruaitu le India ram hruaitu hna cu i tawn remnak an ngei ko nain zeiruang ahdah china ralkap tingkhat reng lo hi a hriamnam he ramri lei a rak chiah than china nihhin India he ral i tuk hi an ngamh tuk ruang hna maw a si hnga, zei ruah ah dah a hlan i a ralkap hi zat zat ramri ah a rak chiah bal lo mi a tu ahcun a rianrang in a rak chiah hnga tiin ram tampi nih an cuan lio hna a si. Ref: Times OF India\nBe the first to comment on "Joe Biden Cu Thluak HmanLo Zawtnak A Ngei Lai Tiah An Zumh"\nPop le rap singer Minthang Kanye West nih tukum US President thimnak ah i cuh aa tim ve July 5, 2020


Breaking News:Hakha ah coronavirus ngeimi’Minung pa2 an hmuh than. – Onlinenungak\nBreaking News:Hakha ah coronavirus ngeimi’Minung pa2 an hmuh than.\nHakha ah COVID-19 zawtnak aa chawnh mi minung pahnih an i chapHakha Na-Ta-La sianginn Facility Quarantine ah chiah mi minung pahnih cu COVID-19 Positive an si.\nOctober 13 tiang, Hakha ah COVID-19 zawtnak aa chawnh mi minung pathum an si.


LAIMI LE KOREA - Senri Cazual\nCCF nih chuahmi Senri cazual ah biaruah khawhnak caan kan ngei hna caah tampi kai lawm. Kan nih innchungkhar nih cun CCF nih nan kan dawtnak hi kan philh kho bal lai lo. Ni kum kan fa a lung operation an tuah lio ah phaisa in tampi nan rak bomh hna hlei ah, nan rak len hna, nan rak riah hna, cun thla zong nan cam piak hna ca ah nan kan dawt hna hi a lian ngan ko. Dawt ai hlawhmi zong khi kan sin a lo in nan kan dawt ca ah tampi kan i lawm ti kha kan innchungkhar aiawh in chim ka vun duh hma sa. Bawipa tu nih nan kan dawtnak in cham ko hna seh.\nSenri Seminar 2015 donh zaan Lailaam\nHi ka ca tialmi ah hin biaruah kan duhmi hna cu, Korea le Laimi kan i pehthleihnak kong hi asi. Korea nih hin Laimi an kan tthathnenak hi a tam hringhran ko. Mi tampi nih phaisa kawlhawlnak ram ah kan hman, a cheu nih fimthiamnak cawnnak ram ah kan hman. Cun a cheu nih riantuannak caah le hawi ttha i kawlnak ram ah kan hman hna. Tu hnu zong ah Korea hmang in pathian nih Laimi thlua a kan chuah lengmang ko lai ti zumhnak le saduhthahnak ka ngei.\nZatlang nun, thinlungput le nunphung he pehtlai in Korea le Laimi hi i lawhnak tampi kan ngei hna. Cun, kan i ralchanhnak (kan i dannak) zong tampi a um fawn. Kan i ralchanhnak cu pakhatnak ah, Korea cu mah nak in a upa le senior pawl, abik in nu le pa a upatmi miphun an si. Kan nih Laimi cu ..\nkanmah nak upa deuhmi sinah a ning a hngalmi kan tam tuk. Nu le pa zei a rel lo mi zong kan tam. Hngakchia ninghngal kan tam tuk. Nizan naite i a piangtharmi nih, kum 30 pastor a ttuan cangmi pa kha zeihmanh i rel lo kan hmang. Nizan nai i Korea a hawng phanmi pa nih Korea i kum hra a um cangmi pa kha Korea kong cawipiak ai timmi kan tam. Hi zawn ah hin Korea le Laimi kan i dannak pakhat cu asi.\nPahnihnak ah cun, kan min sakmi a sullam ai ralchan. Laimi nih “Thang” timi hi kan i sak duh ngai. Korea holh cun tihang tinak asi. Bawi Cin Thang ti cu “Uico sa hang” tinak asi. “Al Thang” timi zong hi rawl min asi. “Vang Ku” ti cu “Vawih” tinak asi. Anmah Korea min zong hi kan nih Kawlram mi ca ah cun min chia cem le min ningzak lawngte an si ve. “Lee” ti mi mincheu hi a tam ngai le cucu “Li” ti in a aw an chuah. A sullam cu Kawl hawlh lebang cun leh hngam ding hmanh a si lo. “Cho” timi zong hi an tam ngai le, hi zong hi “Chu” ti in a aw an chuahmi asi fawn. “Park” timi hi an tam ngai fawn le, hihi Kawl nih a aw chuah an thiam lo le, “Pat” ti in an chuah hawi le cu zong cu Kawl hawlh cun asi te khi asi ti loh. Kan mah kan Lai holh zong in “Park” ti cu bia thurhnawm khi asi. “Yang” ti mi zong hi an tam ngai. Cu pin ah “Mr. Na” hei ti te hna, Mr. “Eui” hei ti te hna le “Mr. Kawh” hei ti te hna hi an tam ngaingai. Saya Thawng Hup nih kei Korea ka hawipa cu a min ah Rev. Kawh Na Cho a si a ti. Atu ka van tialmi Korea min cheu pawl hi Korea nih an i sak ngaingai mi min cheu an si hna ca ah Korea miphun dihlak ah hin zakhat ah sawmnga nih cun an min cheu ah hin Cho le Yang, Lee le Park, Eui le Na le Kawh lawngte an i sak hna.\nKan min le kan nunphung cheu khat ah i ralchanhnak um ko hmanhselaw, Korea miphun he i komh khawh cu rak i zuam cio ko hna uh. Korea cu an ram zong a thianhlim bantuk in a mi nung zong hi an thianghlim. Cun mi biaruah zuammi an tam le a komh an nuam. Asinain an ram ah hin holh phun khat, nunphung phun khat le miphun phun khat lawng a ngeimi an si caah an nunphung nai hrawm lo ah cun Korea cu tthittha in na kawm kho hna lai lo. Korea komh na duh hna ah cun anmah Korea bantuk te ah nai can ve a hau.\nKorea pawl hi mi ttha phun maw an si mi sual phun dah? Mitangdor te in na um ah cun Korea pawl hi na chung ah an ttha ngaingai lai. Ninghngal phun, sual nawn phun, lawklei nawn in na um ahcun tar chia te zong nih an in ttih lai lo. Riantuannak zong ah nangmah na in le na lo rian ttuan te in duhsak hakkauhnak le zawnruahnak te he na ttuan piak hna ah cun Korea pawl hi na ca ah mi ttha lawngt e an si lai. Hrawkhrawl phun in na ttuan piak hna ahcun Korea hi mitha lo tak ah na ca ah an i cang lai.\nPreviousKA PHILH KHO LO KHA NU TE KHA\nNext2015 CCF, Korea Sport Day\nCaan khat Lio Aa Hliomi Dawtnak


Chin Miphun Leirawitu Judas Iscariot Pahnih! Chin Miphun Thinlung Ah A Thi Cangmi Pasaltha Pahnih! – Chin 11 News\nChin Miphun Leirawitu Judas Iscariot Pahnih! Chin Miphun Thinlung Ah A Thi Cangmi Pasaltha Pahnih!\nPosted By: chin11news March 18, 2021\nChin miphun thinlung ah a thi cang mi pasaltha pahnih! Pasaltha Chin miphun chung in kan ngeih mi hna tiah uarthlar ngai in an min kan chim tawn mi hna cu zungzal in Chin miphun thinlung ah an thi thai cang lai. Nihin thok cun Chin mipi nih an kong tha an chim ti hna lai lo. An min an chim paoh ah Leirawitu an si tiah tuanbia ah an taang peng cang lai.